sagorsarker/bangla-wikipedia huggingface dataset:
বিশ্বনাথ চক্রবর্তী

বিশ্বনাথ চক্রবর্তী (জন্মঃ ১৬৬৪ - মৃত্যুঃ অজ্ঞাত) গৌড়ীয় বৈষ্ণব মতাবলম্বী ও অচিন্ত্যভেদাভেদবাদী ছিলেন।
তিনি ১৫৮৬ শকে নদীয়া জেলার দেবগ্রামে জন্মগ্রহণ করেন। তার পিতার নাম রামনারায়ণ। ১৬৭৯ খ্রীষ্টাব্দ থেকে অন্ততঃ ২৫ বছর তিনি ব্রজধামে বাস করেছেন। বৃন্দাবনে বিশ্বনাথ চক্রবর্তী ধরাধাম ত্যাগ করেন। তার মৃত্যু সাল অজ্ঞাত রয়েছে।
সংস্কৃত শাস্ত্রে তার প্রগাঢ় ব্যুৎপত্তি ছিল। ১৭০৪ খ্রীষ্টাব্দে "সারার্থ-দর্শিনী" নামে ভাগবতের একটি টীকার রচনাকার্য সমাপ্ত করেন। এ রচনাকার্য ১৬২৬ শকে সমাপ্ত হয়। এই টীকা গৌড়ীয় সম্প্রদায়ের প্রামাণিক ব্যাখ্যা।
এছাড়া তিনি"সারার্থবর্ষিনী" নামে ভগবদ্গীতারও একটি টীকা বৃন্দাবনে বসে রচনা করেছিলেন। এই টীকা ভক্তিপ্রধান এবং এটি ভক্ত বৈষ্ণবসমাজে সবিশেষ আদরণীয়। বহু সংস্কৃত গ্রন্থ এবং "ব্রহ্ম-সংহিতা", "চৈতন্যচরিতামৃত", "বিদগ্ধ মাধব", গোপালতাপনী, অলংকারকৌস্তুভ প্রভৃতি গ্রন্থের টীকা রচনা করেন। বৈষ্ণব পদাবলী গ্রন্থে তিনি "হরিবল্লভ দাস" নামে পরিচিত ছিলেন।
তিনি অনেকগুলো সংস্কৃত বৈষ্ণব গ্রন্থও রচনা করেছেন। তন্মধ্যে - শ্রীকৃষ্ণ ভাবনামৃত, মাধুর্যকাদম্বিনী, রাগবর্ত্ম-চন্দ্রিকা, গুণামৃত লহরী, প্রেমসম্পুট, স্বপ্নবিলাসামৃত, অনুরাগবল্লী, রূপচিন্তামণি, সঙ্কল্পকল্পদ্রুম, সুরথকথামৃত গৌরগণচন্দ্রিকা, চমৎকারচন্দ্রিকা উল্লেখযোগ্য।
জেজু প্রদেশ

জেজু প্রদেশ, আনুষ্ঠানিকভাবে জেজু বিশেষ স্বায়ত্তশাসিত প্রদেশ হলো দক্ষিণ কোরিয়ার সর্বদক্ষিণে অবস্থিত একটি প্রদেশ। এতে আটটি জনবসতিপূর্ণ ও ৫৫টি জনবসতিবিহীন দ্বীপ নিয়ে গঠিত, যাতে দেশটির সর্ববৃহৎ দ্বীপ জেজু দ্বীপ অন্তর্ভূক্ত। এটি দক্ষিণ কোরিয়ার ক্ষুদ্রতম প্রদেশ।
প্রদেশটি কোরিয়ান প্রণালীতে অবস্থিত, যার উত্তর-পশ্চিমে কোরিয়ান উপদ্বীপ, পূর্বে জাপান, এবং পশ্চিমে চীন অবস্থিত। প্রদেশটির দুটি শহর রয়েছে: দ্বীপের উত্তর অংশে রাজধানী জেজু শহর এবং দ্বীপের দক্ষিণ অংশে সেওগুইপো শহর। দ্বীপটিতে রয়েছে হাল্লাসান ঢাল আগ্নেওগিরি, যা দক্ষিণ কোরিয়ার সর্বোচ্চ বিন্দু। জেজু ও কোরিয়ান ভাষা হলো প্রদেশটির সরকারী ভাষা এবং এর বেশির বাসিন্দাই দ্বিভাষী।
জেজু দ্বীপে প্রথম মানুষ বসবাস শুরু করে ৮০০০ থেকে ১০০০০ বছর আগে। দ্বীপের এখন পর্যন্ত জানা সবচেয়ে পুরোনো সভ্যতা হলো তাম্না রাজ্য। পঞ্চম শতাব্দীর শুরুর দিকে, রাজ্যটি বিভিন্ন কোরিয়ান রাজ্যের করদাতা রাজ্যে পরিণত হয়। কিছু সময়ের জন্য দ্বীপটি মঙ্গোল সামজ্যের দখলে আসে। এরপর ১১০৫ সালে দ্বীপটি গোরেও রাজ্যে সংযুক্ত হয় এবং পরে ১৩৯২ সালে জোসেওন রাজ্যের অংশ হয়। জোসেওন দ্বীপটিকে নির্মমভাবে শাসন এবং বিভিন্ন বিদ্রোহ ঘটে। জেজু দ্বীপ ও কোরিয়া মূল ভূখন্ড ১৯১০ সালে জাপান সাম্রাজ্যের দখলে আসে। ১৯৪৫ সালে দ্বিতীয় বিশ্বযুদ্ধে জাপানের আত্মসমর্পনের পর দ্বীপটি দক্ষিণ জেওলা প্রদেশের অংশ হয়। ১৯৪৬ সালের ১ আগস্ট এটি আলাদা প্রদেশে পরিণত হয়। ২০০৬ সালের ১ জুলাই দ্বীপটি বিশেষ স্বায়ত্বশাসিত অঞ্চলে পরিণত হয়।
দক্ষিণ কোরিয়ায় বহু সংখ্যক দ্বীপ রয়েছে। দক্ষিণ কোরিয়ার দক্ষিণ উপকূল থেকে ১৩০ কিলোমিটার দূরে জেজু দ্বীপ অবস্থিত। পশ্চিম থেকে পূর্বে এটির দৈর্ঘ্য ৭৩ কিলোমিটার এবং উত্তর তেকে দক্ষিণে দৈর্ঘ্য ৩১ কিলোমিটার। এর আয়তন ১৮৪৬ বর্গ কিলোমিটার। সমুদ্রপৃষ্ঠ থেকে এর উচ্চতা ১ হাজার ৯৫০ মিটার। জেজু দ্বীপটি গঠিত হয়েছে ৩৬০টি সুপ্ত আগ্নেয়গিরির সমন্বয়ে। ভূতত্ত্ববিদ জি.সি. রবার্টের ভাষ্য অনুযায়ী প্রায় ২০ লাখ বছর আগে আগ্নেয়গিরির অগ্ন্যুৎপাতে জেজু দ্বীপের সৃষ্টি। জেজু দ্বীপটিকে দূর থেকে দেখতে অতি চমৎকার। সুপ্ত আগ্নেয়গিরির সমন্বয়ে জেজু দ্বীপের সৃষ্টি, যে কারণে ১৯১০ সালে জেজু দ্বীপকে ডাকা হতো জি.জি ক্যাডা নামে। স্থানীয় জনগণের ভাষ্য মতে, জি.জি ক্যাডা মানে আগ্নেয়গিরি। ১৯৪৮ খ্রিষ্টাব্দে সরকারি প্রজ্ঞাপনের মাধ্যমে ক্যাডার নাম পরিবর্তন করে রাখা হয় জেজু দ্বীপ। কখন কখন এটিকে সামাদো দ্বীপ বলেও অভিহিত করা হয়।
জেজু দ্বীপের নাম পরিবর্তন হলেও এর আয়তন পরিমাপ করতে আরও অনেক বছর সময় লেগে যায়। ১৯৫৫ সালের দিকে জেজু দ্বীপটির আয়তন পরিমাপ করা হয়। সমুদ্রের কূল থেকে ১৩০ কিলোমিটার ভেতরে অবস্থান হওয়ায় সহজে জেজু দ্বীপে যাওয়া যায় না। জাহাজ কিংবা বড় কোনো নৌযান নিয়ে জেজু দ্বীপে যেতে হয়। জেজু দ্বীপে কয়েকটি ছোট ছোট দ্বীপ রয়েছে। দ্বীপ ছাড়াও রয়েছে এক বা একাধিক পাহাড়। জেজু দ্বীপে অবস্থিত দক্ষিণ কোরিয়ার সর্বোচ্চ পাহাড় হ্যালোসান দক্ষিণ কোরিয়ার সর্বোচ্চ বিন্দু। জেজু দ্বীপে রয়েছে দুর্লভ প্রজাতির ডাইসন, বিরল প্রজাতির সাপ ও হনুমান।
আন্তর্জাতিক ওপেন সোর্স নেটওয়ার্ক

আন্তর্জাতিক ওপেন সোর্স নেটওয়ার্ক বা আইওএসএন () ইন্টারনেট ও তথ্যপ্রযুক্তি ক্ষেত্রে বিশ্বব্যাপী "মুক্ত" ধ্যানধারনা প্রচরনা ও বিস্তৃতকরনের কাজ করে যাচ্ছে। জাতিসংঘের উন্নয়ন কর্মসূচী ইউএনডিপি ও কানাডার আন্তর্জাতিক গবেষণা কেন্দ্র "ইন্টারন্যাশনাল ডেভলপমেন্ট রিসার্চ সেন্টার" আইডিআরসি সমন্বিতভাবে বিশ্বব্যাপী কাজ করে যাচ্ছে। আইওএসএন "সবার জন্য সফটওয়ার স্বাধীনতা" স্লোগান নিয়ে যাত্র শুরু করে। দক্ষিণ এশীয় প্রশান্ত মহাসাগরীয় অঞ্চলে আইওএসএন তিনটি ভাগে কাজ করছে। আসিয়েন সদস্যভুক্ত দেশগুলো নিয়ে "আসিয়েন+৩", দক্ষিণ এশীয় অঞ্চলের দেশগুলো নিয়ে "দক্ষিণ এশীয় অঞ্চল" ও প্রশান্ত মহাসাগীয় অঞ্চলে বিভক্ত হয়ে আইওএসএন কাজ করছে।
আইওএসএন এর ওয়েব সাইটে এই প্রতিষ্ঠানের লক্ষ্য সম্পর্কে বলা হয়েছে, 'বিনামূল্য ও উন্মুক্ত সোর্সকোর্ড সফটওয়ারের মাধ্যমে উন্নয়নশীল দেশগুলোর সমস্যা সমাধানে এগিযে আসা। পশ্চিমা বিশ্বের সাথে ডিজিটাল বা প্রযুক্তিগত বৈষম্য কমানোর লক্ষ্যেই আইওএসএন কাজ করে চলছে।'
২০০৮ সাল থেকে আইওএসএন তিনটি কেন্দ্র এশীয় মহাদেশে বিভক্ত হয়ে কার্যক্রম পরিচালনা করছে। প্রথম কেন্দ্রটি ফিলিপিন্স ডিলিমান বিশ্ববিদ্যালয়ে অবস্থিত। অপর কেন্দ্রস্থল দুটি চেন্নাই, ভারত ও প্রশান্ত মহাসাগরীয় দ্বীপরাষ্ট্র সমূহের সমন্বয়ে গঠিত একটি কনর্সোটিয়ামের মাধ্যমে পরিচালিত হচ্ছে।
সেন্ট নিকোলাস

সেন্ট নিকোলাস (, , ["Saint", literally "Holy", ] ["মানুষের বিজয়"]) (২৭০ – ৬ই ডিসেম্বর, ৩৪৩), ছিলেন একজন খ্রিস্টান ধর্মযাজক। তার জন্ম হয়েছিল আধুনিক তুরস্কের নিকটবর্তী সমুদ্রবর্তী 'পাতারা' নামক এক গ্রামে। সম্ভবত তিনি ছিলেন মায়রার বিশপ। বিশপ নির্বাচিত হওয়ার অল্প পরেই তাকে কারাদণ্ড দেয়া হয়। সম্রাট কন্সট্যান্টাইন ক্ষমতায় আরোহণ করলে তিনি মুক্তি লাভ করেন।
তার পিতা ছিলেন ধনাঢ্য ব্যক্তি। কিন্তু তিনি সেন্ট নিকোলাস খুবই দয়ালু ছিলেন। কথিত আছে যে, সেন্ট নিকোলাস উত্তরাধিকারসূত্রে পাওয়া সব তার সকল ধন-সম্পত্তি গরিব-দুঃখীদের মাঝে বিলিয়ে দিয়েছিলেন। বিপদাপন্ন মানুষের সন্ধানে সেন্ট নিকোলাস এক জায়গা থেকে আরেক জায়গা, এক দেশ থেকে আরেক দেশ চষে বেড়াতেন। যেখানেই কাউকে দুঃস্থ দেখতেন অথবা কাউকে বিপদগ্রস্ত দেখতেন, তিনি অকাতরে সাহায্য করতেন।
এক সময় সারা ইউরোপে তার নামে পরম পরোপকারী হিসাবে ছড়িয়ে পড়ে। সেন্ট নিকোলাস পরিচিতি পেতে থাকেন বাচ্চাদের পরম বন্ধু ও সবার দুর্দিনের সাথী হিসেবে। এভাবেই একসময় সেন্ট নিকোলাস সারা ইউরোপে সবচেয়ে জনপ্রিয় সাধু ব্যক্তি হিসেবে স্বীকৃতি লাভ করেন। তার মৃত্যুর তারিখ ৬ ডিসেম্বর। এই দিনটিকে একটি পবিত্র দিন হিসেবে পালন করা হয়। তার অনুসারীরা এই দিনটিকে সেন্ট নিকোলাসের স্মরণে আনুষ্ঠানিকভাবে উদ্‌যাপন করতে থাকে। মার্কিন সংস্কৃতিতে সেন্ট নিকোলাসের অন্তর্ভুক্তি হয় ১৮শ শতকের শেষ অর্থাৎ ১৭৭৩-১৭৭৪-এর দিকে। একদল ওলন্দাজ পরিবারের সেন্ট নিকোলাসের মৃত্যুবার্ষিকী উদ্‌যাপন উপলক্ষে সমবেত হওয়ার কথা নিউইয়র্ক পত্রিকাতেই প্রথম প্রকাশিত হয়। একই সঙ্গে প্রকাশিত হয় 'সান্টা ক্লজ' নামকরণের ইতিহাস যা সেন্ট নিকোলাসের সঙ্গে সম্পৃক্ত। সান্টা ক্লজ নামটি এসেছে নিকোলাসের ওলন্দাজ নাম "সিন্টার ক্লাস" থেকে।
১৮০৪ খ্রিষ্টাব্দে নিউইয়র্ক হিস্টোরিক্যাল সোসাইটির সদস্য জন পিনটারড সোসাইটির বার্ষিক সম্মেলনে সেন্ট নিকোলাসের ইমেজ সংবলিত কাঠের তৈরি স্মরণিকা সভায় উপস্থিত সবাইকেই উপহার হিসাবে প্রদান করেন। আধুনিক সান্টার চেহারা ছবির সঙ্গে সেন্ট নিকোলাসের সেই প্রতিমূর্তির সমিলতা ছিল। কালক্রমে সেন্ট নিকোলাস থেকে সান্টা ক্লজ নামেই সেই এই সেন্ট মার্কিন সমাজে প্রতিষ্ঠা পেতে শুরু করেন।
১৮০৯ খ্রিষ্টাব্দে বিখ্যাত লেখক ওয়াশিংটন আরভিং তার লেখা বই 'নিউইয়র্কের ইতিহাস'-এ সিন্টার ক্লাসকে নিয়ে গল্প লেখেন, যা পরবর্তীতে 'সান্টা ক্লজ'কে মার্কিন সমাজে জনপ্রিয় করে। তিনি এখন আমাদের কাছে স্মরণীয় হয়ে আছেন
কাল (২০০৫-এর চলচ্চিত্র)

কাল (, উর্দু: کال, ) এটি একটি বলিউড এর ভৌতিক চলচ্চিত্র। শাহরুখ খান ও করণ জোহরের প্রযোজনার এই ছবিটি পরিচালনা করেছেন সোহাম শাহ। এটিতে অভিনয় করেছেন অজয় দেবগণ, বিবেক ওবেরয়, লারা দত্ত, জন আব্রাহাম ও এশা দেওল। ছবিটি ২০০৫ সালের ২৯ এপ্রিল মুক্তি পায়। চলচ্চিত্রটি জিম কর্বেট জাতীয় উদ্যানে (উত্তরাখণ্ড) চিত্রায়িত হয়েছিলো। অজয় দেবগন এর করা প্রতাপ সিং কালির চরিত্রটি বিবেক করতে চেয়েছিলেন যদিও বিবেক পরে দেব মালহোত্রার চরিত্রে অভিনয় করেন।
অলওয়েজ কাভি কাভি

অলওয়েজ কাভি কাভি () হচ্ছে ২০১১ সালের একটি বলিউড রোমান্স চলচ্চিত্র। চলচ্চিত্রটি পরিচালনা করেছেন রোশন আব্বাস। রেড চিলিজ এন্টারটেইনমেন্ট এর ব্যানারে নির্মিত এই ছবিটির কাহিনী লিখেছেন রঞ্জিত রায়না। প্রধান চরিত্রগুলোতে অভিনয় করেছেন আলী ফজাল, জিসেলী মন্টিরো ও জোয়া মরানি। এছাড়াও ছবিতে শাহরুখ খান এর একটি গানে বিশেষ বিশেষ উপস্থিতি আছে।
নীলগিরি পর্যটন কেন্দ্র

নীলগিরি পর্যটন কেন্দ্র বাংলাদেশের বান্দরবান জেলায় তেংপ্লং চুট পাহাড়চূড়ায় অবস্থিত একটি জনপ্রিয় পর্যটন কেন্দ্র। এটি বাংলাদেশের সর্ব উঁচুতে অবস্থিত পর্যটন কেন্দ্র।
সমুদ্রপৃষ্ঠ থেকে ২২০০ ফুট উচ্চে অবস্থানের কারণে নীলগিরি পর্যটন কেন্দ্র সর্বদা মেঘমণ্ডিত আর এটাই এই পর্যটন কেন্দ্রের বিশেষ আকর্ষণ। একবিংশ শতাব্দীর শুরু থেকে নীলগিরি ধীরে ধীরে দেশব্যাপী মানুষের কাছে পর্যটন কেন্দ্র হিসাবে পরিচিতি লাভ করতে শুরু করে। এই পুরো পর্যটন কেন্দ্রটিই প্রতিষ্ঠা করেছিল বাংলাদেশ সেনাবাহিনী এবং তারাই এর পরিচালনা করে থাকেন। এই পর্যটন কেন্দ্রটি বান্দরবান জেলা সদর থেকে ৫০ কিলোমিটার দূরে কাফ্রুপাড়াসংলগ্ন পাহাড় চূড়ায় অবস্থিত। বান্দরবানের আলীকদম থেকে থানচীগামী রাস্তা ধরে পাহাড়ী পথে নীলগিরি পৌঁছানো যায়।
জায়েদ খান (ভারতীয় অভিনেতা)

জায়েদ আব্বাস খান পরিচিতি লাভ করেন জায়েদ খান (, জন্ম ৫ জুলাই ১৯৮০ মুম্বাই, মহারাষ্ট্র) তিনি একজন ভারতীয় অভিনেতা, মূলত তিনি বলিউড এর চলচ্চিত্রে অভিনয় করেন।
হরিনাথ দে

আচার্য হরিনাথ দে (জন্ম ১২ ই আগস্ট ১৮৭৭ - মৃত্যু ৩০ আগস্ট ১৯১১) ছিলেন একজন বহুভাষাবিদ বাঙ্গালী পণ্ডিত যিনি ভারতের পশ্চিমবঙ্গ রাজ্যের উত্তর ২৪ পরগণা জেলার আড়িয়াদহে জন্মগ্রহণ করেন। তিনি এশিয়া ও ইয়োরোপের বহুসংখ্যক ভাষায় পারদর্শিতা অর্জ্জন করতে সক্ষম হয়েছিলেন। বয়স ৩০ পূর্ণ হওয়ার আগেই তিনি পৃথিবীর ৩৪টি ভাষা আয়ত্তে আনতে সক্ষম হয়েছিলেন। জীবিকাসূত্রে তিনি কোলকাতা ইম্পিরিয়াল লাইব্রেরির (বর্তমানে ভারতের জাতীয় গ্রন্থাগার) গ্রন্থাগারিক এবং ঢাকা কলেজে ইংরেজি ভাষার অধ্যাপকের দায়িত্ব পালন করেছেন।
হরিনাথ তার প্রাথমিক পড়াশোনা রাইপুর হাই স্কুলে শেষ করে  কলকাতা যাত্রা করেন পরবর্তী পড়াশোনার জন্য। কলকাতা এসে সেন্ট জেভিয়ার্স স্কুল ও কলেজে পড়েন এবং স্কুলের পাঠ শেষ করে প্রেসিডেন্সি কলেজে ভর্তি হন। ১৮৯৩ সালে হরিনাথ প্রেসিডেন্সির ছাত্র হিসেবেই কলিকাতা বিশ্ববিদ্যালয় থেকে ল্যাটিন ও ইংরেজি ভাষায় প্রথম শ্রেণীতে ষান্মানিক স্নাতক ডিগ্রি লাভ করেন এবং ওই বছরই তিনি কলিকাতা বিশ্ববিদ্যালয় থেকে ল্যাটিন ভাষায় প্রথম শ্রেণীতে প্রথম স্থান অধিকার করে সরকারি বৃত্তি লাভ করেন। এরপর তিনি ইংল্যান্ড যান কেমব্রিজ বিশ্ববিদ্যালয়ে উচ্চ শিক্ষালাভের জন্য। সেখানে ক্রাইস্ট'স কলেজে ভর্তি হন। কেম্ব্রিজে পড়ার সময়েই হরিনাথ গ্রিক ভাষায় এম.এ.-তে প্রথম শ্রেণীতে প্রথম হলেন প্রাইভেট পরীক্ষার্থী হিসেবে। এর পর হরিনাথ প্যারিসে যান এবং সেখানকার সর্বন বিশ্ববিদ্যালয়ে আরবি ভাষা শেখেন। এরপর হরিনাথ মিশর গিয়ে আরবি ভাষাও শেখেন। আরবি ভাষা শেখা শেষ করে হরিনাথ জার্মানির মারমুর্গ বিশ্ববিদ্যালয়ে শিক্ষালাভের জন্য যান এবং এখান থেকে তিনি সংস্কৃত, তুলনামূলক ব্যাকরণ এবং আধুনিক ভাষা শিক্ষাদান পদ্ধতি সম্পর্কে বিশদ জ্ঞান অর্জন করেন। ১৯০০ সাল নাগাদ তিনি কেম্ব্রিজ বিশ্ববিদ্যালয়ের সম্মানিত 'ক্লাসিক্যাল ট্রাইপস্' পরীক্ষার প্রথম ভাগ দিলেন এবং এই পরীক্ষাতেও প্রথম শ্রেণীতেই উত্তীর্ণ হলেন। পরের বছরই তিনি মধ্যযুগীয় আধুনিক ভাষায় ট্রাইপস্ পরীক্ষায় ডিগ্রি অর্জন করলেন। কেম্ব্রিজ বিশ্ববিদ্যালয় থেকে হরিনাথ দে গ্রিক, লাতিন ও হিব্রু ভাষায় শিক্ষা লাভ করেন।
অকালে তার মৃত্যু হয় মাত্র ৩৪ বৎসর বয়সে। এর মধ্যে কর্মকাল কম-বেশি ১০ বৎসর। এই অল্প সময়েই তিনি ভাষা নিয়ে প্রচুর কাজ করেছিলেন। হরিনাথ দে সম্পাদনায় ১৯০২ খ্রিষ্টাব্দে প্রকাশিত হয়েছিল “Macaulay's Essay On Milton” গ্রন্থের এক অভিনব সংস্করণ। তার সম্পাদিত “Palgrave's Golden Treasury” গ্রন্থের চমৎকার সংস্করণ প্রকাশিত হয় ১৯০৩ খ্রিষ্টাব্দে । পরবর্তীতে ইবনে বতুতার ভ্রমণ বৃত্তান্ত "রেহেলা" এবং জালালুদ্দিন আবু জাফর মুহাম্মদ- এর "আল-ফখরি" গ্রন্থদ্বয় আরবী থেকে ইংরেজিতে অনুবাদ করেন। তিনি আরবী ব্যাকরণ প্রণয়ন নিয়ে কাজ করেছেন। এছাড়া তার গুরুত্বপূর্ণ সম্পাদনা, অনুবাদ এবং গবেষণাকর্মের মধ্যে রয়েছে ইংলিশ-পার্শিয়ান লেক্সিকন সংকলন, মূলসহ ঋগ বেদের অনেকগুলো শ্লোকের ইংরেজি ভাষান্তর, ফরাসী লেখক ঝাঁলর স্মৃতিকথা সম্পাদনা, সুবন্ধুর ‘বাসবদত্তা’র ইংরেজি অনুবাদ, ‘লংকাবতার সূত্র’ এবং ‘নির্বাণব্যাখ্যানশাস্ত্রম’-এর সম্পাদনা, কালিদাসের ‘অভিজ্ঞান শকুন্তলাম’-এর ছন্দোবদ্ধ ইংরেজি ভাষান্তর, ফার্সী ভাষায় রচিত ঢাকার ইতিহাস ‘তারিখ-ই-নুসরাত জঙ্গি’ সম্পাদনা করেছেন, বাংলায় রচিত বঙ্কিমচন্দ্রের ‘কৃষ্ণকান্তের উইল’ ও ‘মুচিরাম গুড়ের জীবন চরিত’ এবং অমৃতলাল বসুর ‘বাবু’র ইংরেজি ভাষায় অনুবাদ ইত্যাদি। এছাড়া তিনি ফার্সী ভাষায় রচিত বাদশাহ শাহ আলমের জীবনী ‘শাহ আলম নামা’ সম্পাদনা করেছেন। তিনি গ্রীক, আরবী, ফারসী, পালি, বাংলা, ইতালীয়, রুশ প্রভৃতি ভাষার কবিতার ছন্দোবদ্ধ ইংরেজি অনুবাদও সম্পাদন করেছেন।
স্টুডেন্ট অব দ্য ইয়ার

স্টুডেন্ট অফ দ্য ইয়ার () ২০১২ সালে মুক্তিপ্রাপ্ত করণ জোহর পরিচালিত ভারতীয় হাস্যরসাত্মক-নাট্য চলচ্চিত্র। ধর্ম প্রডাকশনসের ব্যানারে এবং শাহরুখ খানের রেড চিলি এন্টারটমেন্টের সহযোগিতায় এটির প্রযোজনা করেন হিরু ইয়াস জোহর। ছবিতে অভিনয় করেছেন আলিয়া ভট্ট, সিদ্ধার্থ মালহোত্রা ও ভারুন ধাওয়ান।
১৯শে অক্টোবর ২০১২ সালে সারা ভারতে ১৪০০টিরও বেশি স্থানে চলচ্চিত্রটি মুক্তি দেয়া হয়। এটি ২০১২ সর্বোচ্চ আয়কৃত বলিউডের চলচ্চিত্রগুলির একটি। এর একটি সিকুয়েল, স্টুডেন্ট অব দ্য ইয়ার ২ ২০১৮ সালে মুক্ত পায়।
ছবির সংগীত পরিচালনা করেছেন বিশাল-শেখর ও গানের কথা লিখেছেন আনভিতা দত্ত।
চমৎকার

চমৎকার () এটি ১৯৯২ সালের একটি বলিউড চলচ্চিত্র। ছবিটি পরিচালনা করেছেন রাজিভ মেহরা। ছবিটির প্রধান তিনটি চরিত্রে অভিনয় করেছেন শাহরুখ খান, ঊর্মিলা মাতন্দকার ও নাসিরুদ্দিন শাহ্। এটি ১৯৬৮ সালের পারিবারিক চলচ্চিত্র ব্ল্যাক বেয়ার্ড'স ঘোস্ট এর উপর ঢিলেঢালাভাবে ভিত্তি করে নির্মাণ করা হয়।
সেন্ট প্ল্যাসিডস্ স্কুল এন্ড কলেজ

সেন্ট প্ল্যাসিডস্ স্কুল এন্ড কলেজ বাংলাদেশের চট্টগ্রাম শহরে অবস্থিত ক্যাথলিক মাধ্যমিক ও উচ্চ মাধ্যমিক শিক্ষাপ্রতিষ্ঠান। ১৮৫৩ খ্রিষ্টাব্দে প্রতিষ্ঠিত এই বিদ্যালয়টি পবিত্র ক্রুশ সংঘের অযাজকীয় সন্ন্যাসী কর্তৃক পরিচালিত। এটি চট্টগ্রামের সর্বপ্রথম ইংরেজি মাধ্যম বিদ্যালয়। একাডেমিক শিক্ষার বাইরে খেলাধুলা ও অন্যান্য সহপাঠক্রমিক কার্যক্রমের জন্য বিদ্যালয়টির পরিচিতি রয়েছে।
বিদ্যালয়টি চট্টগ্রাম জেলার পাথরঘাটা এলাকার মহিম দাস রোডে অবস্থিত।
১৮৫৩ সালের অক্টোবর মাসে এঙ্গলো-বেলজিয়ান বেনেডিক্টাইনসরা ষোড়শ শতাব্দীর বেনেডিক্টাইন সন্ত প্ল্যাসিডের নামানুসারে এই স্কুল প্রতিষ্ঠা করে। পরবর্তীতে খ্রীষ্টান ধর্মপ্রচারক পবিত্র ক্রুশ সংঘ এই স্কুলের পরিচালনার দায়িত্ব গ্রহণ করে। কিন্তু নানাবিধ সমস্যার কারণে ১৮৭৫ সালে পবিত্র ক্রুশ সংঘ পুনরায় এঙ্গলো-বেলজিয়ান বেনেডিক্টাইনসদের স্কুলের পরিচালনার দায়িত্ব ফিরিয়ে দেয়, এবং পরবর্তীতে ১৮৮৯ সালে পুনরায় স্কুলটি পরিচালনার দায়িত্বভার গ্রহণ করে।
১৯২২ সালের ১০ জানুয়ারি বোউলেই স্কুল পরিচালনার দায়িত্ব পবিত্র ক্রুশ ব্রাদার সংঘের উপর ন্যস্ত করেন। এরপর থেকে আজ অবধি স্কুল পরিচালনার কাজ পবিত্র ক্রুশ ব্রাদাররাই করে আসছেন।
১৯২৮ সালে স্কুলটি কলকাতা বিশ্ববিদ্যালয়ের অন্তর্ভুক্তি লাভ করে। ১৯৩৬ সালে স্কুলের ৩ তলা মূলভবনের কাজ সমাপ্ত হয়।
দ্বিতীয় বিশ্বযুদ্ধ চলাকালীন ১৯৪২ সালে মিলিটারিরা স্কুল দখল করে নিলে স্কুলটি বরিশালের পাদ্রী শিবপুরে স্থানান্তরিত করা হয়। বরিশালে মাত্র ৮০ জন গরিব ছাত্র নিয়ে স্কুলটি পুনরায় চালু হয়। পরবর্তীতে ১৯৪৫ সালে স্কুলটি পুনরায় চট্টগ্রামে স্থানান্তরিত হয়।
শুরুতে স্কুলটি ইংরেজি মাধ্যমে থাকলেও ১৯৭১ সালে মুক্তিযুদ্ধে দেশ স্বাধীন হওয়ার পর স্কুলটিতে বাংলা মাধ্যমে শিক্ষাদান শুরু করা হয়।
ছাত্রদের মানসিক বিকাশের জন্য এবং সামাজিক দক্ষতা অর্জনের জন্য স্কুলে অনেকগুলো ক্লাব রয়েছে। মর্ডারেটরদের সক্রিয় তত্ত্বাবধানে এবং ছাত্রদের নিয়মিত অংশগ্রহণের দ্বারা সারাবছর ব্যাপী ক্লাবগুলো বিভিন্ন অনুষ্ঠান, কর্মশালা এবং প্রতিযোগিতা আয়োজন করে থাকে।
শ্রুতি গীতবিতান

শ্রুতি গীতবিতান এক প্রস্থ ডিভিডি যাতে কবি রবীন্দ্রনাথ ঠাকুর বিরচিত গীতবিতানের ২২২২টি গান ধারণ করা হয়েছে। তদসঙ্গে আছে গীতিনাট্য ও নৃত্যনাট্য যথা মায়ার খেলা, শ্যামা, চণ্ডালিকা, চিত্রাঙ্গদা, বাল্মীকিপ্রতিভা এবং কালমৃগয়া। এই ২২২২ রবীন্দ্রসংগীত, গীতিনাট্য ও নৃত্যনাট্যে কণ্ঠ দিয়েছেন কেবল বাংলাদেশের শিল্পীবৃন্দ। এতে আরো সংযোজন করা হয়েছে প্রয়াত শতাধিক বরেণ্য শিল্পীর গাওয়া রবীন্দ্রসংগীত। সর্বমোট ২২টি ডিভিডিতে এসমস্ত ধারণ করা হয়েছে। কবিগুরু রবীন্দ্রনাথ ঠাকুরের সার্ধশততম জন্মবর্ষ উপলক্ষে এই বিশেষ আয়োজন ও প্রকাশনা। ২৯ ডিসেম্বর ২০১১ বিকেলে শ্রুতি গীতবিতান-অ্যালবামের মোড়ক উন্মোচন।
২০১১-র ১১ মে থেকে শুরু করা হয় ‘শ্রুতি গীতবিতান’-এর গান রেকর্ডিংয়ের কাজ। গানগুলোর সংগীতায়োজন করছেন বাংলাদেশের সুজেয় শ্যাম ও দৌলতুর রহমান, কলকাতার অমিত বন্দ্যোপাধ্যায়, রানা দত্ত, পুলক সরকার, রামকৃষ্ণ পাল, বুদ্ধদেব গাঙ্গুলি, সুব্রত মুখার্জি, শুভায়ু সেন মজুমদার ও তপন দেব। বহু গান সংগ্রহ করা হয়েছে বাংলাদেশ বেতারের ট্রান্সক্রিপশন সার্ভিসসহ বিভিন্ন উৎস থেকে। এই ব্যাপক প্রকল্পে ব্যয় হয়েছে প্রায় ২২ কোটি টাকা।
২০১১ খ্রিষ্টাব্দের ২৯ ডিসেম্বর অপরাহ্নে নোবেলজয়ী অর্থনীতিবিদ অমর্ত্য সেন ঢাকা শহরের ঢাকার বঙ্গবন্ধু আন্তর্জাতিক সম্মেলনে আয়োজিত এক অনুষ্ঠানে ‘শ্রুতি গীতবিতান’-এর ডিজিটাল মোড়ক উন্মোচন করেন। উন্মোচনী বক্তৃতায় অধ্যাপক অমর্ত্য সেন বলেন, ‘শ্রুতি গীতবিতানের মোড়ক খোলার যে দায়িত্ব আমাকে দেওয়া হয়েছে, এটার চেয়ে বড় আনন্দের অন্য কিছু হতে পারে না। আজকে সত্যিকার অর্থে আমাদের জন্য একটা আশ্চর্য দিন। ছোটবেলা থেকেই রবীন্দ্রচর্চা করে আসছি। কিন্তু রবীন্দ্র-সৃষ্টি দিয়ে যে এ ধরনের একটা কিছু যে হতে পারে, সেটা কখনো ভাবিনি।’
বশীর আল-হেলাল

বশীর আল-হেলাল (৬ জানুয়ারি ১৯৩৬ - ৩১ আগস্ট ২০২১) একজন বাংলাদেশী লেখক, কথা সাহিত্যিক এবং ঔপন্যাসিক।
বশীর আল-হেলালের জন্ম ৬ জানুয়ারি ১৯৩৬ মুর্শিদাবাদ জেলার তালিবপুর গ্রামের মীর পাড়ায় । তালিবপুর মুর্শিদাবাদের একটি বৃহৎ ও বিখ্যাত গ্রাম। তালিবপুরে জন্মেছিলেন প্রখ্যাত পল্লীগীতি শিল্পী আব্দুল আলীম ও ভাষা আন্দোলনের বীর শহীদ আবুল বরকতসহ শত কবি-সাহিত্যিক, সংগ্রামী ও বিপ্লবী। বাবার কাছে পড়াশুনায় হাতেখড়ি হওয়ার পর তিনি ভর্তি হন তালিবপুর পাঠশালায়। এরপর ভর্তি হন তালিবপুর গ্রামের এইচ.ই হাইস্কুলের প্রাইমারী সেকশনে। সেখানে তিনি ৬ষ্ঠ শ্রেণী পর্যন্ত পড়াশোনা করেন। ৭ম শ্রেণীতে রাজশাহী কলেজিয়েট স্কুলে ভর্তি হন। রাজশাহীতে এক বছর পড়াশোনা করার পর সেতাবগঞ্জ হাই স্কুলে ৯ম শ্রেণীতে ভর্তি হন এবং সেখান থেকেই মেট্রিক পাশ করেন। ১৯৫৪ সালে কলকাতা সরকারি কলেজ থেকে আই এ পাশ করেন। এরপর তিনি জলপাইগুড়ির এ.সি কলেজে বাংলায় আনার্সে ভর্তি হন। এই কলেজ থেকে ১৯৫৭ সালে আনার্স পাশ করার পর তিনি কলকাতায় চলে যান। সেখানে কলকাতা বিশ্ববিদ্যালয়ে বংলায় এম.এ ভর্তি হন। ১৯৫৬ সালে তিনি কলকাতা বিশ্ববিদ্যালয় থেকে বংলায় এম.এ পাশ করেন।
বশীর আল-হেলাল ১৯৬৯ সালে ফিরোজা বেগমের সাথে বিবাহ বন্ধনে আবদ্ধ হন। ফিরোজা বেগম সরকারি উচ্চবিদ্যালয়ের শিক্ষিকা ছিলেন। তাদের পরিবারও দেশবিভাগের পর ভারত থেকে পূর্ববাংলায় চলে আসেন। এই দম্পতির একছেলে ও একমেয়ে।
এম এ পাশ করার পর বশীর আল-হেলাল কলকাতায় হজ কমিটিতে চাকুরি নেন। তখন মাওলানা আযাদের ছেলে আকরাম খান কলকাতা থেকে একটি পত্রিকা বের করতেন। পত্রিকাটি সপ্তাহে ৩ দিন বের হতো। এটা মুসলমানদের পত্রিকা ছিল। হজ কমিটিতে চাকুরির পাশাপাশি তিনি এই পত্রিকায়ও চাকুরি করতেন। ১৯৬৯ সালে সহ-অধ্যক্ষ হিসেবে নিযুক্ত হলেন বাংলা একাডেমিতে। এরপর তিনি বাংলা একাডেমিতে উপাধ্যক্ষ হন। সর্বশেষে তিনি বাংলা একাডেমির পরিচালক হিসেবে দায়িত্ব পালন করেন। ১৯৯৩ সালে তিনি অবসর গ্রহণ করেন। দীর্ঘ প্রায় ২৪ বছর তিনি বাংলা একাডেমিতে চাকুরি করেছেন। সুপ্রতিষ্ঠিত করার ক্ষেত্রে ড. এনামুল হকের অবদান সম্পর্কে তিনি লিখেছিলেন ‘বাংলা একাডেমীর ইতিহাস’ গ্রন্থে।
আবু তাহের মজুমদার

আবু তাহের মজুমদার বাংলাদেশের একজন শিক্ষাবিদ, কবি, লেখক এবং অনুবাদক। পিতা সাফায়েত আহমেদ মজুমদার এবং মাতা মোসাম্মাত হাসান বানু বেগমের পুত্র আবু তাহের মজুমদার ফেনী'র হাসানপুরে ২৯শে জানুয়ারি ১৯৪০ তারিখে জন্মগ্রহণ করেন। তিনি বেগম জেকিয়া সুলতানার সঙ্গে পরিণয়সূত্রে আবদ্ধ। তিনি দীর্ঘকাল জাহাঙ্গীরনগন বিশ্ববিদ্যালয়ে ইংরেজি সাহিত্যের অধ্যাপনা করেছেন। তার "জীবনানন্দ" একটি উল্লেখযোগ্য সাহিত্যসমালোচনা গ্রন্থ।
প্রবেশিকা : আর্মানিটোলা গভর্নমেন্ট হাই স্কুল, ঢাকা (১৯৫৫); উচ্চ মাধ্যমিক : ভিক্টোরিয়া কলেজ, কুমিল্লা (১৯৫৭); স্নাতক সম্মান (ইংরেজি) : ঢাকা বিশ্ববিদ্যালয় (১৯৬১); স্নাতকোত্তর (ইংরেজি) : ঢাকা বিশ্ববিদ্যালয় (১৯৬২); স্নাতকোত্তর (ইংরেজি)। ১৯৭২ খ্রিষ্টাব্দে যুক্তরাজ্যের ওয়েলস বিশ্ববিদ্যালয় থেকেও গবেষণার মাধ্যমে এম. এ. ডিগ্রি লাভ করেন। তিনি ১৯৭৮-৭৯ মেয়াদে লন্ডন বিশ্ববিদ্যালয়ের কিংস কলেজে কমন্‌ওয়েলথ্‌ একাডেমিক স্টাফ ফেলো হিসেবে গবেষণা করেছেন। অতঃপর ১৯৯০-৯১ মেয়াদে মার্কিন যুক্তরাষ্ট্রের ইউনিভার্সিটি অব নর্থ ফ্লোরিডায় সিনিয়র ফুলব্রাইট রিসার্চ ফেলো হিসেবে গবেষণা করেছেন। বিভিন্ন বেসরকারী এবং সরকারী কলেজে শিক্ষকতার পর ১৯৭৩ খ্রিষ্টাব্দে তিনি জাহাঙ্গীরনগর বিশ্ববিদ্যালয়ের ইংরেজি বিভাগে যোগদান করে ১৯৮৫ খ্রিষ্টাব্দ থেকে ২০০৬ অবধি অধ্যাপক হিসেবে কর্মরত ছিলেন। ২০০৮ থেকে তিনি বাংলাদেশ ইউনিভার্সিটি অব বিজনেস অ্যান্ড টেকনোলজি-এর ইংরেজি বিভাগে অধ্যাপক এবং চেয়ারম্যান কর্মরত। তিনি "সুজন-সুশাসনের জন্য নাগরিক"-এর জাতীয় কমিটির একজন নির্বাহী সদস্য।
মূর্ছিত দর্পণে (১৯৯২)।
"স্যার উইলিয়াম জোনস ও অন্যান্য প্রবন্ধ" (১৯৮৮); ঝরৎ ডরষষরধস ঔড়হবং : ঞযব জড়সধহঃরবং ধহফ ঃযব ঠরপঃড়ৎরধহং (১৯৭৬); ঝরৎ ডরষষরধস ঔড়হবং : অ চড়বঃরপধষ ঝঃঁফু, (১৯৭৮); ঝরৎ ডরষষরধস ঔড়হবং ধহফ ঃযব ঊধংঃ (১৯৭৮); এষরসঢ়ংবং রহঃড় ঊরমযঃববহঃয ঈবহঃঁৎু ঈৎরঃরপধষ ঞযড়ঁমযঃং (১৯৮০); খরঃবৎধৎু ধহফ ড়ঃযবৎ ঊংংধুং (১৯৮৯); ঞযৎবব ঊংংধুং ড়হ ঝরৎ ডরষষরধস ঔড়হবং (১৯৯৩); ডি. এইচ. লরেন্সের লেডি চার্টারলিজ লাভার এবং সেক্স বনাম লাবণ্য (১৯৯৭); জীবনানন্দ (২০০২)।
ডানে ও আছি বামেও আছি (ছড়া, ১৯৯২)।
"এবারক্রম্বির সাহিত্য সমালোচনা" (১৯৮৭) টি. এস. এলিয়ট তত্ত্ব ও কৃতি (১৯৯৩); অধিকতর আর্থিক সয়ম্ভরতার লক্ষ্যে (১৯৯৪); "ব্যবহারিক ব্যবস্থাপনা ম্যানুয়েল" (১ম ও ২য় খ- ১৯৯৪); ঞযব ছঁবংঃ ভড়ৎ ঞৎঁঃয : ঝবপঁষধৎ চযরষড়ংড়ঢ়যু (যৌথ, ১৯৯৮); বোর্হেসের সাত রাত (২০০৩)। সম্পাদনা : ঋরভঃু ঝবাবহ খবঃঃবৎং ড়ভ উৎ. ঝুবফ ঝধললধফ ঐঁংধরহ (২০০০)।
"স্মৃতিসুধার জ্যাকসনভিল" (২০০৮)
মোহাম্মদ আকরম খাঁ

মোহাম্মদ আকরম খাঁ (৭ জুন ১৮৬৮ - ১৮ আগস্ট ১৯৬৮) ছিলেন একজন বাঙালি সাংবাদিক, রাজনীতিবিদ, সাহিত্যিক এবং ইসলামী পণ্ডিত। তিনি বাংলা ভাষার প্রথম সংবাদপত্র দৈনিক আজাদের প্রতিষ্ঠাতা সম্পাদক এবং মাসিক "মোহাম্মদী"র সম্পাদক ছিলেন।
আকরম খাঁ ১৮৬৮ সালে ৭জুন পশ্চিম বঙ্গের ২৪ পরগনা জেলার হাকিমপুর গ্রামে জন্মগ্রহণ করেন। পিতা আলহাজ গাজী আব্দুল বারি খাঁ ও মাতা বেগম রাবেয়া খাতুন। তার প্রাতিষ্ঠানিক শিক্ষা খুব কম ছিল। খুব অল্প বয়সেই তিনি সাংবাদিকতা পেশায় যুক্ত হন।
শৈশবে গ্রামের মক্তবে শিক্ষারম্ভ করেন। ধর্মীয় শিক্ষার প্রতি আশৈশব অনুরাগবশত ইংরেজি স্কুল ছেড়ে কলিকাতা আলিয়া মাদরাসা থেকে কৃতিত্বের সঙ্গে শেষ পরীক্ষায় উত্তীর্ণ হন।
১৯০৫ সালে বঙ্গভঙ্গ আন্দোলনে অংশগ্রহণের মধ্য দিয়ে রাজনৈতিক জীবন আরম্ভ করেন। মওলানা আকরম খাঁ ছিলেন ১৯০৬ সালে প্রতিষ্ঠিত মুসলিম লীগের একজন অন্যতম প্রতিষ্ঠাতা। ১৯১৯ থেকে ১৯২৪ সাল পর্যন্ত তিনি খেলাফত এবং অসহযোগ আন্দোলনের সাথে যুক্ত ছিলেন। ১৯২০ সালে ঢাকার আহসান মঞ্জিলে অনুষ্ঠিত এক সম্মেলনে তিনি নিখিল ভারত খেলাফত আন্দোলন কমিটির সভাপতি নির্বাচিত হন। এই সম্মেলনে খেলাফত আন্দোলনের অন্যতম নেতা মওলানা আবুল কালাম আজাদ, মওলানা মনিরুজ্জামান ইসলামাবাদী এবং মওলানা মজিবুর রহমান উপস্থিত ছিলেন। আকরাম খাঁর দায়িত্ব ছিল তুর্কি খেলাফত থেকে ফান্ড সংগ্রহ করা। ১৯২০-১৯২৩ সময়ের মধ্যে তিনি বাংলার বিভিন্ন স্থানে জনসভা বা সম্মেলনের আয়োজন করে "খেলাফত আন্দোলন" এবং " অসহযোগ আন্দোলন" গতিশীল করার চেষ্টা করেন। হিন্দু মুসলিম ভ্রাতৃত্বের ক্ষেত্রে ১৯২২ সালে আকরম খাঁ চিত্তরঞ্জন দাশের স্বরাজ পার্টির পক্ষ নেন এবং ১৯২৩ সালের বেঙ্গল প্যাক্ট সন্ধির সময়ও তিনি একই পক্ষে ছিলেন। ১৯২৬-১৯২৭ সালের সাম্প্রদায়িক দাঙ্গা এবং অন্যান্য সমসাময়িক রাজনৈতিক ঘটনাবলির কারণে আকরম খাঁ ভারতীয় রাজনীতিতে তার বিশ্বাস হারিয়ে ফেলেন এবং তিনি স্বায়ত্তশাসন পার্টি এবং কংগ্রেস থেকে সরে দাঁড়ান। ১৯২৯ থেকে ১৯৩৫ সালের মধ্যে তিনি পর্জা বা গ্রাম্য রাজনীতিতে জড়িয়ে পড়েন। ১৯৩৬ সালে তিনি গ্রাম্য রাজনীতি থেকে সরে গিয়ে সক্রিয়ভাবে মুসলিম লীগের সাথে যুক্ত হন। ১৯৪৭ সাল পর্যন্ত তিনি মুসলিম লীগের কেন্দ্রীয় কমিটির সদস্য ছিলেন। ১৯৪৭ সালের ভারত ভাগের পর তিনি পূর্ব বাংলায় চলে আসেন এবং ঢাকায় স্থায়ীভাবে বসবাস শুরু করেন। এছাড়া তিনি বিভিন্ন সময়ে নিখিল ভারত মুসলিম লীগ, পাকিস্তান মুসলিম লীগ, প্রাদেশিক মুসলিম লীগের ভাইস প্রেসিডেন্ট ও সভাপতি ছিলেন। ১৯৫৪ সালে গণপরিষদ ভেঙে দেওয়া হলে তিনি প্রত্যক্ষ রাজনীতি থেকে সরে দাঁড়ান।
আকরাম খান ১৯৫২ সালের ভাষা আন্দোলনেও অংশ নিয়েছিলেন। তিনি ১৯৬২ সালে গঠিত পাকিস্তান কাউন্সিল অব ইসলামিক আইডোলজির প্রতিষ্ঠাতা সদস্যও ছিলেন।
১৯১০ সালে সাপ্তাহিক "মোহাম্মদী" ও "দৈনিক খাদেম" প্রতিষ্ঠা করেন। তারপর ১৯২১ সালে উর্দু জামানা ও বাংলা "দৈনিক সেবক" প্রকাশ করেন। ১৯২৭ সালে পুনরায় মাসিক মোহাম্মদী প্রকাশ করেন। ১৯৭০ সাল পর্যন্ত চালু ছিল এ পত্রিকা। বর্তমানে পত্রিকার বেশ কিছু সংখ্যা বাংলা একাডেমি, বরেন্দ্র রিসার্চ মিউজিয়ামে সংরক্ষিত রয়েছে। মুসলিম সমাজকে জাগাবার জন্য ১৯৩৬ সালে তার সম্পাদনায় "দৈনিক আজাদ" প্রকাশ করেন।
১৯৩৬ সালের অক্টোবর মাসে মওলানা আকরম "দৈনিক আজাদ" পত্রিকা প্রকাশ শুরু করেন। সেই সময় এটি একটি যুগান্তকারী পদক্ষেপ ছিল। মুসলিম লীগের সমর্থন যোগাতে এই বাংলা পত্রিকাটি সেই সময় বিশেষ গুরুত্বপূর্ণ ভূমিকা পালন করেছিল। ঢাকা বিশ্ববিদ্যালয় লাইব্রেরিতে পত্রিকার বহু পুরনো সংখ্যা সংরক্ষিত আছে।
তিনি ১৯৬৮ সালের ১৮ আগস্ট ঢাকেশ্বরী রোড লালবাগের নিজ বাসায়, বার্ধক্যজনিত এবং নানাবিধ অসুস্থতায় মৃত্যুবরণ করেন।
নীতি কবিতা

নীতি কবিতা গল্প, কাহিনী বা নিছক কলাশিল্প যার সাহায্যে কবি জ্ঞানগর্ভ নীতিকথা বা তত্ত্ব প্রচার করে থাকেন।
ভালো
নীতিকথার তীব্রতা কল্পনার স্পর্শে যাতে কোমল ও কান্তরূপ পরিগ্রহ করে, তা-ই কবির উদ্দেশ্য হওয়া উচিত। অর্থাৎ, জ্ঞানের কথা, নীতির কথা বা তত্ত্বকথাকে কবিত্ব-সুষমায় মণ্ডিত করতে না পারলে এই জাতীয় কবিতা ব্যর্থ হতে বাধ্য।
পোপের "এসে অন ক্রিটিসিজম"; কবি মাইকেল মধুসূদন দত্তের রসাল ও স্বর্ণলতিকা; কৃষ্ণচন্দ্র মজুমদারের "সদ্ভাবশতক"; রঙ্গলালের "নীতিকুসুমাঞ্জলি"; রবীন্দ্রনাথের "কণিকা", "জুতা আবিষ্কার"; কুমুদরঞ্জনের "শতদল", "যদি"; রজনী সেনের "অমৃত" নীতি কবিতা শ্রেণীর অন্তর্ভুক্ত।
রবীন্দ্রনাথ ঠাকুরের 'জুতা আবিষ্কার' কবিতাটিতে কবি গল্পের সাহায্যে নীতি প্রচার করেছেন। এছাড়াও, সুরেন মজুমদারের "মাদকমঙ্গল"ও একখানা নীতিকাব্য।
কুংফু পান্ডা ২

কুংফু পান্ডা ২ কম্পিউটার-এ্যানিমেটেড এ্যাকশন-কমেডিধর্মী একটি মার্কিন থ্রিডি চলচ্চিত্র, যা পরিচালনা করেন জেনিফার ইউ ন্যালসন, উৎপাদন করে ড্রিমওয়ার্কস এ্যানিমেশন, এবং পরিবেশন করে প্যারামাউন্ট পিকচার্স। চলচ্চিত্রটি মূলত ২০০৮-এ মুক্তিপ্রাপ্ত চলচ্চিত্র "কুংফু পান্ডা"র একটি সিকোয়েল। চলচ্চিত্রটিতে নায়ক পো এবং তার বন্ধুরা এমন একজনের বিরুদ্ধে লড়াই করে, যে একটা শক্তিশালী অস্ত্র দিয়ে কুংফুকে ধ্বংস করতে চায়, এবং তার সাথে পো'র অতীতের সংযোগ আছে। চলচ্চিত্রটি ২৬ মে ২০১১-তে মুক্তি পায়। প্রথম চলচ্চিত্রে ভিলেন চরিত্রে যেখানে ছিল চিতাবাঘ, সেখানে এই পর্বে ভিলেন এক সাদা ময়ুর, যার দখলে রয়েছে এক প্রচণ্ড শক্তিশালী অস্ত্র।
এই চলচ্চিত্রটির পরবর্তী ধারাবাহিক, "কুংফু পান্ডা ৩" পরিকল্পনায় রয়েছে, এই পরিকল্পনায় এই ঘরাণার আরো তিনটি চলচ্চিত্রও আছে।
লিয়েভ শ্রাইবার

আইজাক লিয়েভ শ্রাইবার ( জন্মঃ ৪ অক্টোবর, ১৯৬৭), লিয়েভ শ্রাইবার হিসেবেই পরিচিত, একজন আমেরিকান অভিনেতা, প্রযোজক, পরিচালক এবং চিত্রনাট্যকার। তিনি নব্বই দশকের শেষে এবং প্রারম্ভিক ২০০০-এর সময় পরিচিত হয়ে উঠেন, প্রথমে কয়েকটি স্বাধীন চলচ্চিত্রে কাজ করেন এবং পরে মূলধারার হলিউড চলচ্চিত্রে, এরমধ্যে; ভৌতিক চলচ্চিত্র স্ক্রীম-এর তিনটি পর্বে ও "দ্যা সাম অফ অল ফেয়ার্স", "এক্স-মেন অরিজিনস: ওল্ভেরাইন", "সল্ট" এবং "গুন"। এছাড়াও শ্রাইবার একজন সম্মানিত মঞ্চঅভিনেতা, বিভিন্ন ব্রডওয়ে প্রোডাকসন্স মধ্যে কর্ম সম্পাদন করে থাকেন। ২০০৫ সালে শ্রাইবার শ্রেষ্ঠ আলোচিত অভিনেতা হিসেবে "গ্লেনগারি গ্লেন রোস"-এ তার অভিনয়ের জন্য টনি অ্যাওয়ার্ড জিতে নেন।
শ্রাইবার জন্মগ্রহণ করেন "আইজাক লিয়েভ শ্রাইবার" নামে যুক্তরাষ্ট্রের অঙ্গরাজ্য ক্যালিফোর্নিয়ার সান ফ্রান্সিস্কো শহরে।
জাতীয় ভাষা

জাতীয় ভাষা হল এমন একটি ভাষা যা কোনো নির্দিষ্ট দেশ বা রাষ্ট্র বা অঞ্চলের বসবাসরত জাতির নিজস্ব ভাষা। অনেক দেশেই সে দেশের প্রধান জাতির ভাষাকে জাতীয় ভাষার মর্যাদা দেওয়া হয়ে থাকে। একটি দেশের জাতীয় ভাষা সাধারণত সে দেশের রাষ্ট্রভাষা হয়ে থাকে। যেমন, আফ্রিকার অনেক অনুন্নত উত্তর-উপনিবেশী দেশে প্রধান কথ্য ভাষা বা জাতীয় ভাষা সেখানকার দাপ্তরিক ভাষা নয়। পৃথিবীর ১৫০টির অধিক দেশের সংবিধানে জাতীয় ভাষার উল্লেখ রয়েছে।
"জাতীয় ভাষা" এবং "দাপ্তরিক ভাষা" দুটি আলাদা ধারণা। রাষ্ট্রহীন জাতিগুলোর দাপ্তরিক ভাষা না থাকলেও জাতীয় ভাষা থাকতে পারে যা দাপ্তরিক ভাষাগুলো থেকে আলাদা। আবার একটি দেশে দাপ্তরিক ভাষার পাশাপাশি সেখানকার প্রধান জাতির ভাষাকে জাতীয় ভাষার মর্যাদা দেওয়া হতে পারে।
অনেক আফ্রিকান দেশগুলিতে, কিছু বা সমস্ত আদি আফ্রিকান ভাষা আধিকারিক ভাষা হিসাবে সাধারণত দীর্ঘমেয়াদী আইন বা স্বল্পমেয়াদী দ্বারা অনুমোদিত হয়, প্রচারিত বা স্পষ্টভাবে অনুমোদিত (সাধারণত স্কুলে পড়া এবং গুরুত্বপূর্ণ প্রকাশনাগুলিতে লিখিত) অনুমোদিত হয়। কেস-বাই-কেস নির্বাহী (সরকার) ব্যবস্থা। অফিসিয়াল, কথ্য এবং লিখিত ভাষাগুলি সরকারী বা ফেডারেল ব্যবহার, প্রধান কর ফান্ডেড অর্থোপার্জন বা সর্বজনীন শিক্ষার সাথে তাদের শিক্ষাদান এবং নিয়োগকর্তাদের স্বীকৃতি হিসাবে পূর্ণ সহনশীলতা উপভোগ করতে পারে, যা সরকারী ভাষা (গুলি) সমানভাবে দাঁড়িয়ে থাকতে পারে। অধিকন্তু, তারা বাধ্যতামূলক স্কুলে এবং কোষাগারে ব্যবহৃত ভাষাতে প্রাপ্ত ভাষা ব্যবহার করে প্রাপ্ত বয়স্ক ভাষা শেখার বা উত্সাহিত করার জন্য ব্যয় করা যেতে পারে, যা একটি নির্দিষ্ট এলাকায় একটি সংখ্যালঘু ভাষা বোঝার জন্য এবং তার নৈতিক গল্প, rhymes, কবিতা ছড়িয়ে দিতে , বাক্যাংশ, গান, এবং অন্যান্য সাহিত্য ঐতিহ্য যা সামাজিক একত্রিতকরণ (যেখানে অন্যান্য ভাষা থাকবে) প্রচার করবে বা জাতীয়তাবাদী বৈষম্যের প্রচার করবে যেখানে অন্য কোনও অ-আদিবাসী ভাষা অব্যবহৃত হবে।
পিটার ট্রেভার্স

পিটার ট্রেভার্স () হচ্ছেন একজন মার্কিন চলচ্চিত্র সমালোচক। তিনি "পিপল" এবং "রোলিং স্টোন" ম্যাগাজিনে চলচ্চিত্র রিভিউ লেখেন। এছাড়াও তিনি এবিসি নিউজ নাও টেলিভিশনে "পপকর্ন" নামক একটি সেলিব্রেটি সাক্ষাৎকার অনুষ্ঠানও উপস্থাপন করেন।
ট্রেভার্স "পিপুল ম্যাগাজিন" এর সঙ্গে চার বছরের সংযমন পরে ১৯৮৯ সালে রোলিং স্টোন যোগদান করেন। "eFilmCritic.com" মতে, ট্রেভার্স জাতির সবচেয়ে ব্লুর্বেড ( blurbed) চলচ্চিত্র সমালোচক।
সংশপ্তক (ভাস্কর্য)

সংশপ্তক বাংলাদেশের মুক্তিযুদ্ধের স্মৃতিতর্পণমূলক ভাস্কর্যগুলোর অন্যতম। এই ভাস্কর্যটি জাহাঙ্গীরনগর বিশ্ববিদ্যালয়ে অবস্থিত। এর স্থপতি শিল্পী হামিদুজ্জামান খান। 
জাহাঙ্গীরনগর বিশ্ববিদ্যালয়ের কেন্দ্রীয় গ্রন্থাগারের সামনে এক পায়ের ওপর ভর করে দাঁড়িয়ে আছে এ ভাস্কর্যটি। ১৯৯০ সালের ২৬ মার্চ এই ভাস্কর্যটি নির্মাণ করা হয়। এটি উদ্বোধন করেন তৎকালীন জাবির উপাচার্য অধ্যাপক কাজী সালেহ আহম্মেদ।
মূল ভূমি থেকে ভাস্কর্যটির ঊচ্চতা ১৫ ফুট। মূল ভাস্কর্যটি ব্রোঞ্জ ধাতুতে তৈরি। এছাড়া এটি নির্মাণে লাল সিরামিক ইট ব্যবহার করা হয়েছে।
১৯৭১ সালে দীর্ঘ নয় মাস সশস্ত্র সংগ্রামের মধ্য দিয়ে ৩০ লক্ষ শহীদের তাঁজা প্রাণ ও দুই লক্ষ মা-বোনের সম্ভ্রমের বিনিময়ে প্রিয় মাতৃভূমির স্বাধীনতা ছিনিয়ে এনেছিল বাঙালি জাতি। তাদের এ আত্মত্যাগের বিনিময়ে জন্ম হয়েছে বাংলাদেশ নামে স্বাধীন সার্বভৌম রাষ্ট্র। ১৯৭১ সালের বিজয় দিবস কে স্মরণ রাখার জন্য বিভিন্ন জায়গায় তৈরি করা হয় স্মৃতিস্তম্ভ । সেই রকম ভাবে বাঙালি জাতির এই গৌরব ১৯৭১ এর মুক্তিযুদ্ধের স্মৃতিকে ধরে রাখতে জাহাঙ্গীরনগর বিশ্ববিদ্যালয়ে নির্মাণ করা হয়েছে স্মারক ভাস্কর্য 'সংশপ্তক'। শিল্পী হামিদুজ্জামান খান ভাস্কর্যটিতে মুক্তিযুদ্ধের চেতনাকে ব্রোঞ্জের শরীরে প্রতীকী ব্যঞ্জনায় প্রকাশ করার চেষ্টা করেছেন। মুক্তিযুদ্ধের গৌরবজ্জল ইতিহাস, ঐতিহ্য ও চেতনাকে এতে দৃশ্যমান করা হয়েছে।‘ সংশপ্তক’ হলো ধ্রুপদী যোদ্ধাদের নাম। মরণপন যুদ্ধে যারা অপরাজিত। এ ভাস্কর্যটির মাধ্যমে ফুটিয়ে তোলা হয়েছে যুদ্ধে শত্রুর আঘাতে এক হাত, এক পা হারিয়েও রাইফেল হাতে লড়ে যাচ্ছেন দেশমাতৃকার বীর সন্তান। মাতৃভূমিকে শত্রুমুক্ত করা যাদের স্বপ্ন, শত্রুর বুলেটের সামনেও জীবন তাদের কাছে তুচ্ছ। সংশপ্তকের গায়ে প্রতিফলিত হয়েছে ধ্রুপদী যোদ্ধাদের দৃঢ় অঙ্গীকার। যুদ্ধে নিশ্চিত পরাজয় জেনেও লড়ে যান যে অকুতোভয় বীর সেই সংশপ্তক। আগামী প্রজন্মের কাছে মুক্তিযুদ্ধের ইতিহাস চেতনাকে দৃশ্যমান করার লক্ষেই ‘সংশপ্তক’ প্রতিষ্ঠা করা হয়। তাছাড়া মহান মুক্তিযুদ্ধের অকুতোভয় বীরদের স্মরণেও এটি নির্মাণ করা হয়েছে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৮০০ মিটার

২০০৮ অলিম্পিক গেমসে মহিলাদের ৮০০মিটার দৌড়ানোর প্রতিযোগিতা আগস্টের ১৫ থেকে ১৮ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ২:০০.০০সেকেন্ড (A মান) এবং ২:০১.৩০সেকেন্ড (B মান)।
ক্রোয়েশিয়ার ভাঞ্জা পেরিসিচ টুর্নামেন্ট চলাকালীন মাদক পরীক্ষায় বিফল হওয়ায় পরে অপসৃত হন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা ছয়জনকে (q) নিয়ে সেমিফাইনাল অনুষ্ঠিত হয়।
প্রত্যেক হিটের প্রথম দু'জন (Q) ও সবমিলিয়ে পরবর্তী সেরা (q) একজনকে নিয়ে ফাইনাল অনুষ্ঠিত হয়।
বসনিয়ার যুদ্ধ

বসনিয়ার যুদ্ধ বা বসনিয়া ও হার্জেগোভিনার যুদ্ধ হচ্ছে একটি আন্তর্জাতিক সামরিক যুদ্ধ। ১৯৯২ থেকে ১৯৯৫ সাল পর্যন্ত বসনিয়া ও হার্জেগোভিনায় এ যুদ্ধ সংঘটিত হয়। এই যুদ্ধে বিভিন্ন পক্ষ সংশ্লিষ্ট ছিলো, যার মধ্যে রয়েছে, বসনিয়া ও হার্জেগোভিনা এবং সেখানে বসবাসকৃত স্বতন্ত্র পরিচয়দাবীকৃত বসনীয় সার্ব ও বসনীয় ক্রোয়েট গোষ্ঠী, রেপুব্লিকা স্পোর্সকা ও হার্জে-বসনিয়া, যারা ছিলো যথাক্রমে সার্বিয়া ও ক্রোয়েশিয়ার সহায়তাপুষ্ট।
এই যুদ্ধের ফলশ্রুতিতে যুগোস্লাভিয়া ভেঙে যায় ও সোশালিস্ট ফেডারেল রিপাবলিক অফ যুগোস্লাভিয়া ও সোশালিস্ট রিপালিক অফ বসনিয়া ও হার্জেগোভিনা নামের নতুন দুটো রাষ্ট্রের জন্ম হয়। এর মধ্যে বসনিয়া ও হার্জেগোভিনা ছিলো মুসলিম সংখ্যাগরিষ্ঠ রাষ্ট্র, যার মোট জনগোষ্ঠীর ৪৪% মুসলিম বসনীয়, ৩১% অথোর্ডক্স সার্বীয়, এবং ১৭% ক্রোয়েশীয় ক্যাথলিক। বসনিয়া ও হার্জেগোভিনা ২৯ ফেব্রুয়ারি, ১৯৯২-এ তাদের স্বাধীনতার ঘোষণা পাস করে। কিন্তু এই ঘোষণা বসনীয়-সার্ব রাজনৈতিক প্রতিনিধিরা প্রত্যাখান করে এবং নিজেদের রাষ্ট্র প্রতিষ্ঠা করে। এর ফলে সার্বিয়ান সরকারের প্রধান স্লোবদান মিলসোভিচের সহায়তায় বসনীয়-সার্ব বাহিনী এবং যুগোস্লাভ পিপল’স আর্মি রাষ্ট্রটির সার্বীয় অংশ নিজেদের দখলে নিতে রিপাবলিক অফ বসনিয়া ও হার্জেগোভিনা আক্রমণ করে। এর পর খুব তাড়াতাড়িই সমগ্র বসনিয়া জুড়ে যুদ্ধ শুরু হয়, এবং বসনিয়ার বিভিন্ন অংশের (বিশেষ করে পূর্ব বসনিয়ার) জাতিগত জনগোষ্ঠী এই যুদ্ধে অংশগ্রহণ করে।
ভোগ (ম্যাগাজিন)

ব্রিটিশ ভোগ ১৯১৬ সালে প্রথম আন্তর্জাতিক সংস্করণ চালু করে, যখন ইতালীয় সংস্করণ "ভোগ ইটালিয়াকে" বিশ্বের শীর্ষ ফ্যাশন ম্যাগাজিন বলা হয়েছিল। আজ অবধি ২৩ টি আন্তর্জাতিক সংস্করণ রয়েছে।
দুলহা মিল গয়া

দুলহা মিল গয়া () ২০১০ সালের একটি বলিউড চলচ্চিত্র। ছবিটি পরিচালনা করেছেন মুদাসসার আজিজ। এতে শ্রেষ্ঠাংশে অভিনয় করেন ফারদিন খান, সুস্মিতা সেন, ইশিতা শর্মা ও জনি লিভার। ছবিতে শাহরুখ খান একটি বিশেষ চরিত্রে অভিনয় করেছেন।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১৫০০ মিটার

২০০৮ অলিম্পিক গেমসে পুরুষদের ১৫০০মিটার দৌড়ানোর প্রতিযোগিতা আগস্টের ১৫ থেকে ১৯ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতা নির্ণায়ক মাপকাঠি ছিল ৩:৩৬.৬০সেকেন্ড (A মান) এবং ৩:৩৯.০০সেকেন্ড (B মান)।
মাদক পরীক্ষায় প্রাথমিক বিজয়ী বাহরিনের রশিদ রামজির রক্তে রক্ত-বর্ধক CERA পাওয়া যাওয়ায় ১৮ই নভেম্বর ২০০৯ কিপরোপকে বিজয়ী ঘোষণা করা হয়।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম পাঁচজন (Q) ও সবমিলিয়ে পরবর্তী সেরা (q) দুইজনকে নিয়ে ফাইনাল অনুষ্ঠিত হয়।
ক্রেজি ৪

ক্রেজি ৪ () হচ্ছে ২০০৮ সালের একটি হাস্য-রসাত্মক চলচ্চিত্র। চলচ্চিত্রটি পরিচালনা করেছিলেন জায়দীপ সেন। রাকেশ রোশনের প্রযোজনার এই চলচ্চিত্রটিতে বিশেষ উপস্থিতি রয়েছে শাহরুখ খান, ঋত্বিক রোশন ও রাখী সাওয়ান্ত এর। ছবির প্রধান অভনয় শিল্পীরা হলেন জুহি চাওলা, আরশাদ ওয়ারসী, ইরফান খান, রাজপাল যাদব, সুরেশ মেনন, দিয়া মির্জা ও রজত কাপুর।
এই ছবির গল্পটি মূলত ১৯৮৯ সালের হলিউড চলচ্চিত্র দ্য ড্রিম টিম যেটি ছিল "জন কনোলি" এবং "ডেভিড লুকা"-এর লেখা।
বশির আহমেদ

বশির আহমেদ (জন্ম: ১৯৩৯ — মৃত্যু: ১৯ এপ্রিল, ২০১৪) একজন বাঙালী সংগীতশিল্পী। বাংলাদেশী এই সঙ্গীতশিল্পী পাকিস্তান আমলে আহমেদ রুশদি বলে পরিচিত ছিলেন। তিনি শিল্পী নূর জাহানের সঙ্গে অনেক উর্দূ গান গেয়েছেন।
১৯৩৯ সালের ১৯ নভেম্বর কলকাতার খিদিরপুরে জন্মগ্রহণ করেন। তার বাবার নাম নাসির আহমেদ। দিল্লির এক পরিবারের সন্তান বশির আহমেদ কলকাতায় ওস্তাদ বেলায়েত হোসেনের কাছ থেকে সঙ্গীত শেখার পর মুম্বাইয়ে চলে যান। সেখানে উপমহাদেশের প্রখ্যাত ওস্তাদ বড়ে গোলাম আলী খাঁ’র কাছে তালিম নেন।
১৯৬৪ সালে সপরিবারে ঢাকায় আসেন। ঢাকায় আসার আগেই উর্দু চলচ্চিত্রে গান গাওয়া শুরু করে বশির আহমেদ। চলচ্চিত্রে ‘যব তোম একেলে হোগে হাম ইয়াদ আয়েঙ্গে’ গানটি পাকিস্তানে ব্যাপক জনপ্রিয়তা পায়। তার কণ্ঠস্বর ছিল মাধুর্যে ভরা। রাগ সঙ্গীতেও দখল ছিল তার। ওস্তাদ বড়ে গুলাম আলী খানের কাছে তালিম নেন তিনি। তালাশ চলচ্চিত্রে বিখ্যাত শিল্পী তালাত মাহমুদের সঙ্গে কাজ করেন।
২০১৪ সালের ১৯ এপ্রিল, শনিবার মোহাম্মদপুরে নিজের বাসায় তিনি মারা যান।
পরমবীর চক্র

পরমবীর চক্র ভারতের সর্বোচ্চ সামরিক পদক। যুদ্ধক্ষেত্রে শক্রুর সম্মুখীন হয়ে অতুলনীয় সাহস ও আত্মত্যাগ প্রদর্শনের স্বীকৃতস্বরূপ এই পদক দেওয়া হয়। এই পদক মরণোত্তর দেওয়ার রীতি আছে এবং ২১ জন পদকপ্রাপকের মধ্যে ১৪ জনকে মরণোত্তর পদক প্রদান করা হয়েছে।
মার্কিন যুক্তরাষ্ট্রের মেডেল অফ অনার এবং যুক্তরাজ্যের ভিক্টোরিয়া ক্রসের সমতুল্য পরমবীর চক্র ১৯৫০ সালের ২৬ জানুয়ারি ভারতের রাষ্ট্রপতি চালু করেন। তবে পদকের কার্যকাল ১৯৪৭ সালের ১৫ আগস্ট থেকে শুরু বলে ধরা হয়। স্বাধীন ভারতে এটি ব্রিটিশ ঔপনিবেশিক সামরিক সম্মান ভিক্টোরিয়া ক্রসের পরিবর্তে চালু হয়। ভারতের সামরিক বাহিনীর যে কোনো শাখার সদস্যকে এই পুরস্কার দেওয়া যায়। এই পদকের স্থান ভারতের সর্বোচ্চ অসামরিক সম্মান ভারতরত্নের ঠিক পরেই। শান্তির সময় সাহস ও আত্মত্যাগ প্রদর্শনের জন্য প্রদত্ত অশোক চক্র পুরস্কার পরমবীর চক্রের সমতুল্য।
এই পদকপ্রাপ্তরা তাদের নামের পরে ইংরেজি P.V.C. (যা Param Vir Chakra-এর সংক্ষেপ) উপাধি ব্যবহার করতে পারেন। লেফটেন্যান্ট পদের চেয়ে নিম্ন পদমর্যাদার পদকপ্রাপকের জন্য নগদ অর্থও প্রদান করা হয়ে থাকে। পদকপ্রাপকের মৃত্যু হলে তার বিধবা পত্নীর মৃত্যু বা পুনর্বিবাহ পর্য্যন্ত পেনসন দেওয়া হয়। পদক চালু হওয়ার পর থেকেই এই পেনসনের স্বল্পতা নিয়ে বিতর্কের সৃষ্টি হয়েছে। ২০১৪ খ্রিষ্টাব্দের আগস্ট মাসে এই পেনসনের পরিমাণ ছিল ১০,০০০। বর্তমানে এই পেনসনের পরিমাণ ₹ ২০,০০০। এছাড়াও বেশ কিছু রাজ্য আলাদা করে পেনসন চালু করেছে, যা অনেক সময় কেন্দ্রীয় সরকারের পেনসের তুলনায় অনেকটাই বেশি।
ভারতের প্রথম প্রধানমন্ত্রী জওহরলাল নেহরু অ্যাডজুটেন্ট জেনারেল মেজর জেনারেল হীরা লাল অটলকে ভিক্টোরিয়া ক্রসের পরিবর্ত হিসেবে একটি পদক চালু করার দায়িত্ব দিলে হীরা লাল অটলের অনুরোধে ভারতীয় সেনাবাহিনীর শিখ রেজিমেন্টের অফিসার বিক্রম খানোলকার এর পত্নী সাবিত্রী খানোলকার এই পদকটির নকশা তৈরী করেন। কাকতালীয়ভাবে সাবিত্রী খানোলকারের জামাতা লেফট্যানেন্ট জেনারেল সু্রিন্দরনাথ শর্মার জ্যেষ্ঠ ভ্রাতা ১৯৪৭ খ্রিষ্টাব্দের নভেম্বর মাসে কাশ্মীর যুদ্ধে শ্রীনগর বিমানবন্দর থেকে পাকিস্তানি বাহিনীকে তাড়ানোর সময় নিহত মেজর সোমনাথ শর্মাকে প্রথম এই পদক মরণোত্তর প্রদান করা হয়।
ব্রোঞ্জের তৈরী ব্যাসের এই বৃত্তাকার পদকটির মাঝখানে রাষ্ট্রীয় প্রতীক অশোক চক্র এবং তার চারদিকে চারটি বজ্র খোদিত থাকে। ঋষি দধীচির নিজের জীবন বিসর্জন দিয়ে অসুর নিধনের উদ্দেশ্যে বজ্র তৈরীর জন্য দেবতাদের নিজের অস্থিদানের পৌরাণিক কাহিনী থেকে পদকের নকশার চিন্তা করা হয়েছিল। এই পদকটি একটি অনুভূমিক দন্ড থেকে ঝোলানো থাকে। পদকের পেছনের দিকে পদ্মফুল এবং হিন্দী ও ইংরেজি ভাষায় পরমবীর চক্রে লেখাটি খোদিত। দৈর্ঘ্যের একটি গোলাপী রঙের ফিতে দিয়ে এই পদকটি আটকানো থাকে।
২১জন পদকপ্রাপ্তদের মধ্যে ২০ জন ভারতীয় সেনাবাহিনী এবং একজন ভারতীয় বিমানবাহিনীর সদস্য। দ্য গ্রেনেডিয়ার্স সর্বোচ্চ তিন বার এই পদক লাভ করে। গোর্খা রাইফেলসের তিনটি রেজিমেন্ট- ১ গোর্খা রাইফেলস, ৮ গোর্খা রাইফেলস ও ১১ গোর্খা রাইফেলস প্রত্যেকে একবার করে মোট তিনবার এই পদক লাভ করে।
১৯৮৮ খ্রিষ্টাব্দে চলচ্চিত্র পরিচালক চেতন আনন্দের পরিচালনায় এই পদক প্রপকদের জীবন নিয়ে তৈরি পরমবীর চক্র নামক একটি টেলিভিশন ধারাবাহিক সম্প্রচারিত হয়।
এলওসি কার্গিল নামক বলিউড চলচ্চিত্রে কার্গিল যুদ্ধের জন্য পরমবীর চক্র পদক প্রাপ্ত সকলের ঘটনা চিত্রায়িত করা হয়। এই চলচ্চিত্রে অজয় দেবগণ ক্যাপ্টেন মনোজ কুমার পান্ডের চরিত্রে, মনোজ বাজপেয়ী সুবেদার মেজর যোগেন্দ্র সিং যাদবের চরিত্রে, সুনীল শেট্টি সুবেদার সঞ্জয় কুমারের চরিত্রে এবং অভিষেক বচ্চন ক্যাপ্টেন বিক্রম বাত্রার চরিত্রে অভিনয় করেন।
অমর একুশে (ভাস্কর্য)

অমর একুশ ভাস্কর্যটি বাংলাদেশের ভাষা আন্দোলনের স্মৃতিপূর্ণমূলক ভাস্কর্যগুলোর মধ্যে অন্যতম একটি ভাস্কর্য। এই ভাস্কর্যটি জাহাঙ্গীরনগর বিশ্ববিদ্যালয়ে অবস্থিত। এর স্থপতি শিল্পী জাহানারা পারভীন।
জাহাঙ্গীরনগর বিশ্ববিদ্যালয় ২ নং গেইট এর সামনে অবস্থিত এই ভাস্কর্যটি। ১৯৯১ খ্রিষ্টাব্দের ২১ ফেব্রুয়ারি সাবেক উপাচার্য অধ্যাপক কাজী সালেহ আহমেদ এই ভাস্কর্যটি উদ্বোধন করেন।
ভাস্কর্যটির স্তম্ভসহ ফিগারের মোট উচ্চতা ৩৪ ফুট। এটি নির্মাণ করা হয়েছে চুনাপাথর, সিমেন্ট, ব্ল্যাক আইড, বালি, মডেলিং ক্লে প্রভৃতি দিয়ে।
অমর একুশ মনে করিয়ে দেয় ত্যাগ আর অগণিত প্রাণের বিনিময়ে বাঙালির প্রাপ্তি। বিশ্বে বাঙালিরা অন্যতম জাতি যাদের ভাষার জন্য প্রাণ দিতে হয়েছে। 'অমর একুশ' নিয়ে যায় ৫২'র একুশে ফেব্রুয়ারিতে যেই দিনে-ভাষার জন্য ছাত্ররা মিছিল করেছিল। পুলিশের গুলিতে সালাম, বরকত, রফিক, শফিউর, জব্বার প্রমুখের তাজা প্রাণের লাল রক্তে বাঙালিরা নিজের ভাষায় কথা বলার অধিকার অর্জন করে। 'অমর একুশ' মা-বাবার কোলে সন্তানের লাশকে দেখায়।
মহান ভাষা আন্দোলনের চেতনাকে কংক্রীটের শরীরে জীবন্ত করেছেন শিল্পী জাহানারা পারভীন। শিল্পী ‘অমর একুশ’ ভাস্কর্য কর্মে তার লালিত স্বপ্ন এবং জাতীয় চেতনাকে স্থায়ীরূপ দেওয়ার চেষ্টা করেছেন। ‘অমর একুশ’ নামের মধ্যে বায়ান্নের সেই উত্তাল সময়কে যেমন ধরে রাখা হয়েছে তেমনি একটি শাণিত চেতনাকেও শরীরী করা হয়েছে। এই ভাস্কর্যে একজন মায়ের কোলে শায়িত ছেলের পথিকৃৎ দেখা যায় এবং এর পেছনে শ্লোগানরত অবস্থায় একজনের প্রতিকৃতি দেওয়া হয়েছে।
তারিক বোকেন্সা

তারিক বোকেন্সা () (জন্ম ১৯শে নভেম্বর ১৯৮১ অ্যানাবাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার।
কামাল বুলাফেন

কামাল বুলাফেন (জন্ম ১লা জুলাই ১৯৭৬ জিমলাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার।
এসিএম আইসিপিসি ঢাকা সাইট

এসিএম আন্তর্জাতিক কলেজিয়েট প্রোগ্রামিং প্রতিযোগিতা (এসিএম আইসিপিসি বা আইসিপিসি) হলো একাধিক ধাপবিশিষ্ট বার্ষিক প্রোগ্রামিং প্রতিযোগিতা যা সারা বিশ্বের বিশ্ববিদ্যালয়গুলোর মধ্যে অনুষ্ঠিত হয়। এশিয়াতে ১৩টি সাইটে এই প্রতিযোগিতার আঞ্চলিক পর্ব অনুষ্ঠিত হয় এবং ঢাকা সাইট তার মধ্যে অন্যতম। ঢাকা সাইটের প্রতি বছরের বিজয়ীরা ওয়ার্ল্ড ফাইনালে অংশগ্রহণ করে। অন্যান্য সাইটের মতো ঢাকা সাইটও আইবিএম আয়োজন করে থাকে এবং এসিএম এর পৃষ্ঠপোষকতায় পরিচালিত হয়।
নর্থ সাউথ বিশ্ববিদ্যালয় এর অধ্যাপক আবুল এল হকের উদ্যোগে ১৯৯৭ সালে প্রথমবারের মতো এসিএম আইসিপিসির ঢাকা সাইট গঠন করা হয়।.১১টি বিশ্ববিদ্যালয়ের ১৮টি দলের অংশগ্রহণে ১৯৯৭ সালের ১৮ নভেম্বর প্রথমবারের মতো ঢাকা সাইট প্রতিযোগিতা অনুষ্ঠিত হয়। বাংলাদেশ প্রকৌশল বিশ্ববিদ্যালয় এর BUET Bengal Tigers চ্যাম্পিয়ন হয়ে ১৯৯৮ সালের ২৮ ফেব্রুয়ারি যুক্তরাষ্ট্রের জর্জিয়ায় অনুষ্ঠিত ওয়ার্ল্ড ফাইনালে অংশগ্রহণ করে ২৪তম স্থান অধিকার করে। একই বছর নর্থ সাউথ বিশ্ববিদ্যালয় ঢাকা সাইটের আয়োজক হওয়ার কারণে ওয়াইল্ড কার্ডের মাধ্যমে ওয়ার্ল্ড ফাইনালে অংশগ্রহণ করে।
আওয়ামী মুসলিম লীগ

আওয়ামী মুসলিম লীগ () একটি রাজনৈতিক দল যা ব্রিটিশ ভারত বিভক্তিক্রমে পাকিস্তান জন্মের দুই বৎসর পর ১৯৪৯ খ্রিষ্টাব্দের ২৩ জুন প্রতিষ্ঠা করা হয়। এই সময় ঢাকা পাকিস্তানের পূর্বাঞ্চলীয় প্রদেশ পূর্ব পাকিস্তানের অংশ ছিল। মুসলিম লীগেরই একটি অংশ নিয়ে হোসেন শহীদ সোহ্‌রাওয়ার্দী, আবদুল হামিদ খান ভাসানী, শামসুল হক, শেখ মুজিবুর রহমান, শওকত আলী প্রমুখ এই রাজনৈতিক দলটি প্রতিষ্ঠা করেন। আওয়ামী মুসলিম লীগ পাকিস্তানের ক্ষমতাসীন মুসলিম লীগের বাংলা বিকল্প হিসেবে প্রতিষ্ঠিত হয়েছিল। এই রাজনৈতিক দলটি খুব দ্রুত পূর্ব পাকিস্তানে জনপ্রিয়তা অর্জনে সমর্থ হয়। ঘটনাক্রমে পশ্চিম পাকিস্তানের সামরিক ও রাজনৈতিক প্রতিষ্ঠার বিরুদ্ধে সংগ্রামে বাঙ্গালী জাতীয়তাবাদের পক্ষে একটি সক্রিয় সংগঠন হিসাবে নেতৃত্বে দিতে থাকে। ১৯৫৪ সালের নির্বাচনে বিজয়ের পর ১৯৫৫ সালের ২১-২৩ অক্টোবরের তৃতীয় কাউন্সিল সভায় ধর্মনিরপেক্ষ দৃষ্টিভঙ্গির অধিকারী হিসেবে দলের নাম থেকে মুসলিম শব্দটি বাদ দেয়া হয় যাতে অমুসলিমরাও দলে যোগ দেয়ার সুযোগ পান। দলের নাম পরিবর্তন করে আওয়ামী লীগ নির্ধারণ করা হয়।
বর্তমানে পাকিস্তানে শেখ রশিদ আহমেদের নেতৃত্বে আওয়ামী মুসলিম লীগ নামের একটি রাজনৈতিক দল রয়েছে। এটি জুন ২০০৮ খ্রিষ্টাব্দে প্রতিষ্ঠা করা হয়। শেখ রশিদ আহমেদ ২০০৬ থেকে ২০০৮ খ্রিষ্টাব্দ মেয়াদে পাকিস্তান সরকারের রেল মন্ত্রী ছিলেন। এছাড়া পূর্বে সরকারের শ্রম ও জনশক্তি, তথ্য ও সম্প্রচার, শিল্প, ক্রীড়া, সংস্কৃতি, পর্যটন এবং বিনিয়োগ ইত্যাদি মন্ত্রনালয়ের দায়িত্বে ছিলেন।
কয়লা (চলচ্চিত্র)

কয়লা ১৯৯৭ সালের একটি বলিউড চলচ্চিত্র। ছবিটির কাহিনীকার, প্রযোজক ও পরচালক রাকেশ রোশন। ছবির প্রধান তিনটি চরিত্রে অভিনয় করেছেন শাহরুখ খান, মাধুরী দীক্ষিত ও অমরিশ পুরি। এছাড়াও কয়েকটি গুরুপ্তপুর্ণ চরিত্রে আছেন হিমানী শিভপুরি, জনি লিভার, অশোক সরাফ এবং কুনিকা। মহ্নিশ বেহল-কে একটি বৈশিষ্টমূলক অতিথি উপস্থিতি করা হয়। পরিচালক রাকেশ রোশনের পুত্র ঋত্বিক রোশন এই ছবির সহযোগী পরিচালক হিসেবে কাজ করেন।
বক্স-অফিস-ভারত ঘোষণা করে, ১৯৯৭ সালের সর্বোচ্চ আয়ের ছবিগুলোর মধ্যে "কয়লা" ছবিটি স্বল্প আয়ের একটি ছবি। ছবিতে 'ঘুঙ্গাতে ম্যায় চাঁদা হাই', 'তানহাই, তানহাই, তানহাই' এবং 'দেখা তুঝে তো, জিনে লাগে হাম' গানগুলোর জন্য ছবিটি শ্রোতাদের পছন্দের তালিকায় উঠে এসেছে।
ভাপা পিঠা

ভাপা পিঠা বাংলাদেশ ও ভারতের একটি ঐতিহ্যবাহী পিঠা যা প্রধানত শীত কালে প্রস্তুত করা হয় ও খাওয়া হয়। এটি প্রধানত চালের গুঁড়া দিয়ে জলীয় বাষ্পের আঁচে তৈরী করা হয়। মিষ্টি করার জন্য দেয়া হয় গুড়। স্বাদ বৃদ্ধির জন্য নারকেলের শাঁস দেয়া হয়। ঐতিহ্যগতভাবে এটি একটি গ্রামীণ নাস্তা হলেও বিংশ শতকের শেষভাগে প্রধানত শহরে আসা গ্রামীণ মানুষদের খাদ্য হিসাবে এটি শহরে বহুল প্রচলিত হয়েছে। রাস্তাঘাটে এমনকী রেস্তোরাঁতে আজকাল ভাপা পিঠা পাওয়া যায়। এই পিঠা অনেক অঞ্চলে "ধুপি" নামেও পরিচিত। এর ধরনের মধ্যে রয়েছে মিষ্টি ভাপা ও ঝাল ভাপা।
ভাপা পিঠে প্রকৃতপক্ষে জলীয় বাষ্প দিয়ে সেদ্ধ করা পিঠে। এই ধরনের পিঠের আদি সংস্করণ হল গড়গড়িয়া বা গড়গড়ে পিঠে। এই গড়গড়ে পিঠে পশ্চিমবঙ্গের বাঁকুড়া, পুরুলিয়া, মেদিনীপুর জেলায় ব্যাপক পরিমাণে শীতকালে বাড়িতে বাড়িতে প্রস্তুত করা হয়। উৎকল ব্রাহ্মণ পরিবারের সদস্যদের মধ্যে গড়গড়ে পিঠের প্রচলন বেশি। উৎকৃষ্ট মানের পুষ্টিকর গড়গড়ে পিঠে তৈরি হয় বাঁকুড়া জেলার সিমলাপাল এলাকায়। এই পিঠে তৈরির মূল উপাদান চালের গুড়ো এবং পুর। চালের গুড়ো জল দিয়ে সেদ্ধ করে খইল তৈরি করা হয়। খইল ছোট্ট বাটির মতো করে তাতে নারকেলপুর বা চাছিপুর বা ছানাপুর ভরে মুড়ে দেওয়া হয়। তারপর জলীয় বাষ্পে সেদ্ধ করা হয়।
চালের গুঁড়া এক কেজি, খেজুরের গুড় আধা কেজি, নারিকেল কোরানো চার বাটি, লবণ স্বাদ মতো ও পানি পরিমাণ মতো।
চালের গুঁড়ায় সামান্য লবণ ও পানি মিশিয়ে মেখে নিতে হয়। তারপর একটি বাঁশের বা প্লাস্টিকের চালুনি দিয়ে মাখানো চালের গুঁড়াগুলো চেলে নিতে হয়। এরপর নারিকেলের চাঁছা ও গুড় মিশিয়ে জ্বাল দিয়ে শুকনা করে পাকিয়ে নিতে হবে।
ভাপা পিঠা তৈরী করা কৌশলের ব্যাপার কেননা এটির জন্য পৃথক ব্যবস্থা লাগে জলীয় বাষ্পের আঁচে এটি তৈরী করতে হয়। এজন্যে একটি মাটির পাতিল আধা ইঞ্চি গোল ফুটো করে আঠা দিয়ে পাতিলের মুখে আটকে নিতে হয়। পাতিলের অর্ধেক পানি দিয়ে চুলায় বসিয়ে পানি ফুটাতে হয়। ছোট একটি বাটিতে প্রথমে মাখানো চালের গুঁড়া ও মাঝখানে নারিকেল পাকানো দিয়ে বাটি ভর্তি করে বাটির মুখ পাতলা কাপড় দিয়ে মুড়ে ফুটন্ত হাঁড়ির ছিদ্রতে বসিয়ে ভাপা পিঠা দুই মিনিট সেদ্ধ করতে হয়। তারপর গরম গরম খেতে হয়। সেদ্ধ হওয়ার সময় গুড় গলে বাইরে বেরিয়ে আসলে সাদা চালের গুঁড়ার ফাঁকে ফাঁকে গুড়ের উঁকি মনোরম দেখায়।
ফ্রিম্যান ডাইসন

ফ্রিম্যান জন ডাইসন, (; ১৫ই ডিসেম্বর ১৯২৩, ক্রাওথর্ন, বার্কশার, ইংল্যান্ড - ২৮শে ফেব্রুয়ারি, ২০২০, প্রিন্সটন, নিউ জার্সি, মার্কিন যুক্তরাষ্ট্র) একজন ব্রিটিশ-মার্কিন তাত্ত্বিক পদার্থবিজ্ঞানী ও গণিতবিদ ছিলেন। তিনি কোয়ান্টাম ক্ষেত্র তত্ত্ব, কঠিন অবস্থা পদার্থবিজ্ঞান, জ্যোতির্বিজ্ঞান ও পরমাণুকেন্দ্রীয় প্রকৌশলে অবদানের জন্য বিশেষভাবে পরিচিত।
ডাইসন যুক্তরাজ্যের বার্কশায়ারে জন্মগ্রহণ করেন।
ডাইসন ইংল্যান্ডের উইনচেস্টার কলেজে ১৯৩৬ থেকে ১৯৪১ সাল পর্যন্ত পড়াশোনা করেন। তিনি ১৯৪১ সালে কেমব্রিজ বিশ্ববিদ্যালয়ে ভর্তি হন এবং ১৯৪৫ সালে গণিতশাস্ত্র বিষয়ে কলাবিদ্যায় স্নাতক উপাধি অর্জন করেন।
১৯৪৬ থেকে ১৯৪৭ সাল পর্যন্ত তিনি কেমব্রিজ বিশ্ববিদ্যালয়ের ট্রিনিটি কলেজের ফেলো ছিলেন। ১৯৪৭ সালে কমনওয়েলথ গবেষক বৃত্তি নিয়ে তিনি যুক্তরাষ্ট্রের কর্নেল বিশ্ববিদ্যালয়ে যান। ১৯৪৯ থেকে ১৯৫১ সাল পর্যন্ত তিনি বার্মিংহাম বিশ্ববিদ্যালয়ের বৃত্তিপ্রাপ্ত গবেষক (রিসার্চ ফেলো) ছিলেন। ১৯৫১ সালে তিনি কর্নেল বিশ্ববিদ্যালয়ের পদার্থবিজ্ঞানের অধ্যাপক হন। ১৯৫২ সালে তিনি যুক্তরাজ্যের বিদ্বৎসমাজ রয়েল সোসাইটির সদস্য নির্বাচিত হন। ১৯৫৩ থেকে ১৯৯৪ সাল পর্যন্ত তিনি প্রিন্সটনের ইনস্টিটিউট অব অ্যাডভান্সড স্টাডি'র পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৩ সাল পর্যন্ত ফেডারেশন অব আমেরিকান সায়েন্টিস্টসের প্রধানের দায়িত্ব পালন করেন। ১৯৬৪ সালে যুক্তরাষ্ট্রের ন্যাশনাল অ্যাকাডেমি অভ সায়েন্সেসের সদস্য হন। ১৯৬৭ থেকে ১৯৬৮ সাল পর্যন্ত তিনি নিউ ইয়র্কের ইয়েশিভা বিশ্ববিদ্যালয়ে অভ্যাগত অধ্যাপক হিসেবে কর্মরত ছিলেন। ১৯৭৪ থেকে ১৯৭৫ সাল পর্যন্ত তিনি জার্মানির মাক্স প্লাঙ্ক ইনস্টিটিউট অভ ফিজিক্স অ্যান্ড অ্যাস্ট্রোফিজিক্সের অভ্যাগত অধ্যাপক হিসেবে কর্মরত ছিলেন।
|PLACE OF BIRTH=England
রোঙ্গোরোঙ্গো

রোঙ্গোরোঙ্গো () হল ইস্টার দ্বীপে ১৯শ শতকে আবিষ্কৃত গ্লিফের একটি পদ্ধতি যা লিখিত বা প্রোটো-লিখিত হবে প্রতীয়মান হয়। এটি অনেক অর্থোদ্ধারযোগ্যের প্রচেষ্টা সত্ত্বেও পড়া যায় নি। যদি রোঙ্গোরোঙ্গো লেখা প্রমাণ হয়, তাহলে এটা হবে মানব ইতিহাসের তিন বা চারটি স্বাধীন উদ্ভাবন লেখার একটি।
রোঙ্গোরোঙ্গো হল এই লিপির আধুনিক নাম। রাপানুই ভাষায় এর অর্থ হচ্ছে "আবৃত্তি করা, বক্তৃতা করা, ভজন বাহিরে"।
মুখপোড়া হনুমান

মুখপোড়া হনুমান (ইংরেজি: Capped langur, Capped Monkey, Capped leafed monkey, Bonneted Langur) প্রাইমেট প্রজাতির একটি স্তন্যপায়ী প্রাণী। মূলত গাছের পাতা খেয়ে জীবনধারণ করে বলে এদের পাতা বানরও বলা হয়। এরা "Cercopithecidae" পরিবারের অন্তর্ভুক্ত এবং এর বৈজ্ঞানিক নাম "Trachypithecus pileatus" । বাংলাদেশ, নেপাল, ভুটান, চীন, ভারত এবং মিয়ানমারে এদের দেখতে পাওয়া যায়। এদের প্রাকৃতিক আবাসস্থল হচ্ছে ক্রান্তিয় ও নিরক্ষীয় শুষ্ক বনভূমি। ক্রমবর্ধমান জনসংখ্যার চাপ, শিল্পায়ন ও কৃষিক্ষেত্রের সম্প্রসারণের দরুন বনভূমির পরিমাণ হ্রাসের কারণে এদের অস্তিত্ব সংকটের মুখে পড়েছে। বর্তমানে পুরো বিশ্বে এরা বিপন্ন বলে বিবেচিত।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
পুরুষ মুখপোড়া হনুমানের দেহ ৬৮-৭০ সেন্টিমিটার, লেজ ৯৪-১০৪ সেন্টিমিটার এবং স্ত্রীর দেহ ৫৯-৬৭ সেন্টিমিটার, লেজ ৭৮-৯০ সেন্টিমিটার। ওজনে পুরুষ ১১ দশমিক ৫ থেকে ১৪ এবং স্ত্রী ৯ দশমিক ৫ থেকে ১১ দশমিক ৫ কেজি। দেহের চামড়া কালচে। পিঠ ও দেহের ওপরের লোম গাঢ় ধূসর-বাদামি এবং বুক-পেট ও দেহের নিচ লালচে, লালচে-বাদামি বা সোনালি। লোমবিহীন মুখমণ্ডল, কান, হাত ও পায়ের পাতা কুচকুচে কালো। মাথার চূড়া ও লেজের আগাও কালো।
মুখপোড়া হনুমান হচ্ছে বৃক্ষচারী প্রাণী। চলাফেরা, খাবার সংগ্রহ, ঘুম, খেলাধুলা, বিশ্রাম, প্রজনন—সবকিছু গাছেই সম্পন্ন করে। শক্তপোক্ত একটি পুরুষের নেতৃত্বে দলের সব স্ত্রী, যুবক ও বাচ্চারা থাকে। এরা শান্তিপ্রিয়। দলবদ্ধ এই প্রাণীদের একেকটি দলে সচরাচর ২ থেকে ১৪টি প্রাণী থাকে। এরা মূলত পাতাভোজী। গাছের কচি পাতা, বোঁটা, কুঁড়ি ও ফুল খায়। তবে বট, চালতা, আমড়া, আমলকী, হরিতকী, বহেড়া ইত্যাদি ফলও বেশ পছন্দ। শীতকালে পরিচালিত একটি গবেষণায় দেখা গেছে যে, এরা দিনের ৪০ ভাগ সময় পাতা, ফুল ও ফল খাওয়াতে ব্যয় করে। মুখপোড়া হনুমানের খাদ্যের ৬০% হচ্ছে বিভিন্ন ধরনের পাতা এবং এরা প্রায় ৪৩ টি বিভিন্ন প্রজাতির গাছের পাতা খাদ্য হিসাবে গ্রহণ করে। এরা বিভিন্ন উদ্ভিদের পরাগায়ন ও বংশবৃদ্ধিতে সাহায্য করে। গাছের গর্ত ও পাতায় জমে থাকা পানি দিয়ে জলপান ও গোসল করে। সকাল-বিকেল-সন্ধ্যায় বেশি সক্রিয়। দুপুরে বিশ্রাম নেয়। এরা খেলাধুলা ও লাফালাফি করতে অনেক পছন্দ করে। বাচ্চা বুকে নিয়ে মা সহজেই এক গাছ থেকে অন্য গাছে লাফিয়ে পড়ে। এরা অনেকটা কুকুরের ঘেউ ঘেউয়ের মতো করে ভুক ভুক শব্দ করে। অন্য কাউকে ভয় দেখাতে মুখে ভেংচি কাটে।
জানুয়ারি-এপ্রিল এদের প্রজননকাল। স্ত্রী হনুমান ১৮০-২২০ দিন গর্ভধারণের পর একটি, কদাচিৎ দুটি বাচ্চার জন্ম দেয়। গড়ে প্রতি দুই বছরে একবার বাচ্চা হয়। বাচ্চারা এক বছর পর্যন্ত মায়ের দুধ পান করে। স্ত্রী-পুরুষনির্বিশেষে এরা ১৫-২০ বছর বাঁচে।
বাংলাদেশে যে তিন প্রজাতির হনুমান পাওয়া যায় তার মধ্যে মুখপোড়া হনুমানের সংখ্যাই সবচেয়ে বেশি। টাঙ্গাইলের পাতাঝরা বন এবং সিলেট ও চট্টগ্রাম বিভাগের মিশ্র চিরসবুজ বনে এদের দেখা যায়। তবে বন-জঙ্গল ধ্বংসের কারণে দিনে দিনে প্রাণীটি আশঙ্কাজনক হারে কমে যাচ্ছে। বর্তমানে বাংলাদেশসহ পুরো বিশ্বে এরা বিপন্ন বলে বিবেচিত।